Kuinka ulkosuomalainen hyödyntää reilun matkailun periaatteita? - Algeria lapsiperheen silmin\nPaikallisten tuotteiden ja palveluiden suosiminen\nPyrin mahdollisuuksien mukaan suosimaan paikallisia tuotteita ja palveluita. Esimerkiksi ravintolassa valitsen mieluummin Selecton Coca Colan sijaan ja kaupassa pyrin suosimaan algerialaisia tuotteita. Tämä on ollut yllättävän helppoa ja kukkaroystävällistä myös oman lompakon osalta – täällä kun tuontituotteet maksavat yllättävän paljon ja taas toisaalta olen ollut tyytyväinen lähes kaikkiin ostamiini algerialaisvalmisteisiin tuotteisiin. Esimerkiksi Ristoranten pakastepizza maksaa täällä niin paljon, että samalla hinnalla saa useamman pizzan tuoreena pizzeriasta ja pieni pikari Hägen-Danz-jäätelöä maksaa sen verran, että sillä saa jo pari palloa erittäin herkullista artesaanijogurttijäätelöä suoraan jäätelöbaarista! Meillä siis Ristoranten pakastepizzat ja Hägen-Danz-jäätelöt saavat jäädä kaupan pakastealtaaseen.\nTuotteiden lisäksi pyrin suosimaan paikallisia käsityöläisiä – meillä on monta hyvää vaatekaappia ja sänkyä tehty paikan päällä. Kaappien materiaali ei tosin ole paikallista, vaan ainakin osassa kaapeissa kuulemma SUOMALAISTA puuta – olen siis tullut suosineeksi kotimaisia tuotteita oikein kaksinverroin!\nAlgeriassa puhutaan nyt paljon siitä, että maan elinkeinoelämää pitää monipuolistaa, koska taloudessa on ehkä liiankin pitkään luotettu ja tukeuduttu kaasun ja öljyn tuotantoon, joten kotimaassa tuotettuja tuotteita alkaa tulla markkinoille jopa aikaisempaa enemmän. Viimeksi teimme hyvän löydön löydettyämme Algeriassa valmistettua kissankuivaruokaa useamman kilon pussissa. Hotelleissa olemme usein suosineet pieniä, paikallisia hotelleja, jotka ovat luultavasti perheiden ylläpitämiä.\nYhdessä suhteessa sen sijaan en ole oikein kunnostautunut paikallisuuden suosimisessa. Ostamme nimittäin lähes kaikki päivittäistavarat suuresta kauppakeskuksesta pääkaupungista. Tähän lähelle on avattu melko kattava supermarket, mutta siltikin tuntuu, ettei sen valikoima yllä kauppakeskuksen tasolle ja olemme todenneet kaikista helpoimmaksi ja aikaa säästävimmäksi tavaksi hakea kerran viikossa iso satsi ruokaa ja muita päivittäistavaroita, minkä lisäksi kasvikset ja hedelmät mies hakee torilta ja lisäyksiä haemme tarvittaessa lähikaupoista. Suuressa perheessä tämä on osoittautunut nopeimmaksi tavaksi, enkä ole tästä helppoudesta ja nopeudesta ollut valmis tinkimään täälläkään – varsinkaan, kun kauppakeskukset ovat erittäin siistejä ja koska niissä käymällä voimme syödä vähintäänkin yhtä monipuolisesti kuin Suomessa.\nAlussa yritimme selvitä lähikauppojen valikoimien turvin ja se oli kyllä aika haastavaa, kun tänne tullessamme lähi-supermarketkaan ei ollut vielä aloittanut toimintaansa. Ruokia piti hakea yksi sieltä ja toinen täältä ja siltikin valikoimat tuntuivat suppeilta. Toisaalta olen kyllä tosi kiitollinen siitä, että naapurimme pitää pientä ruokakauppaa, josta voimme tarvittaessa ostaa vaikkapa kananmunia. Tätä kauppaa pyrin suosimaan mahdollisuuksien mukaan.\nTässäkin voisimme petrata. Täällä muovipussit ovat kaupoissa ilmaisia, minkä huomaa niiden runsaana käyttönä! Olen kyllä ostanut kangaskassin, joka palvelee monessa eri käyttötarkoituksessa, mutta kauppareissuilta se unohtuu valitettavan usein kotiin.\nKaikki lapsemme ovat käyttäneet kestovaippoja, mutta täällä hieman mietin, onko maassa, jossa kärsitään ajoittain vesipulasta, kestovaippojen käyttäminen kuitenkaan se kaikista järkevin tapa? Täällä luultavasti maatuvat vaipat olisivat luonnon kannalta järkevin valinta. En ole kovin tarkasti tutustunut paikallisiin vaippavalikoimiin, kun meillä vaippa-ajat ovat jo takanapäin, mutta veikkaisin, ettei täältä saisi maatuvia vaippoja.\nMaan olosuhteisiin ja kulttuuriin tutustuminen\nOlen pyrkinyt ottamaan selvää Algerian kulttuurista, historiasta sekä olosuhteista ja toimimaan siten, etten loukkaisi ketään. Kieltäkin pyrin oppimaan pikkuhiljaa. Alun perin koko Algerian matkan pitikin olla juurikin tutustumismatka maan kulttuuriin ja tapoihin. Jos jokin tilaisuus ei tunnu minusta hyvältä, jään mieluummin pois kuin osallistun vastentahtoisesti. Toki joskus on melkeinpä osallistuttava ihan vain kohteliaisuudesta, mutta tällöinkin pyrin ottamaan muut huomioon. En esimerkiksi ole kovin innostunut algerialaisista häistä, mikä paikallisista naisista tuntuu olevan kovin omituista – monelle hääjuhlat ovat elämän kohokohtia, joihin valmistaudutaan huolella, mutta minusta häissä on valitettavasti ollut jokaisella kerralla, kun olen osallistunut, melko tylsää. En kuitenkaan halua pilata toisten iloa, vaan pyrin osallistumaan juhlallisuuksiin parhaani mukaan.\nSuomalaiselle on aikalailla itsestäänselvää, että luontoon ei heitetä roskia! Täällä tämä periaate ei valitettavasti ole lainkaan niin itsestäänselvyys ja valitettavan monin paikoin luonto on roskaista. Autolla ajettaessa roskat saatetaan heittää suoraan auton ikkunasta ulos. Huomaan, että pienimpien lasten opettaminen roskien siivoamiseen on ollut haastavampaa kuin Suomessa varhaislapsuutensa viettäneiden vanhempien lasten, mutta tämä on periaate, josta pidämme kiinni!\nEn ole täällä ainakaan tietääkseni törmännyt ruokalajeihin, joissa olisi käytetty raaka-aineena uhanalaisia kasvi- tai eläinlajeja. Saharassa kuitenkin on ollut rikkaista arabimaista tulevien turistien keskuudessa vallalla ikävä tapa metsästää suloisia aavikkokettuja julmin tavoin ruuaksi, koska niiden syömisellä uskotaan olevan tiettyjä vaikutuksia miehisyyteen. Joku oli jo keksinyt tuoda aavikkoketun lemmikiksi Suomeenkin asti, mutta kun sen uusi omistaja huomasi eläimen soveltumattomuuden lemmikiksi, toimitettiin aavikkokettu Korkeasaareen. Omat lemmikkimme on hankittu eläinsuojeluyhdistykseltä tai muilta tahoilta, joiden käsistä ne ovat olleet vaarassa päätyä kadulle. Paikallinen eläinsuojeluyhdistys, El-Rifk, tekee upeaa työtä katukissojen ja -koirien hyväksi, mutta tällä saralla on kyllä vielä paljon tehtävää! Omalta osaltani olen yrittänyt hälventää lähipiirimme lasten ennakkoluuloja kissoja ja koiria kohtaan ja osittain olen tässä onnistunutkin – erityisesti kissojen osalta.\nVedellä ja vesipulloilla läträämisen välttely\nOlen kieltämättä täällä tullut huomattavasti aikaisempaa tarkemmaksi vedenkäytön suhteen. Tiedän täällä aikalailla tarkalleen, paljonko käytämme vettä ja pyrin olemaan vedenkäytössä säästeliäs, esimerkiksi pesemällä täysiä koneellisia pyykkiä ja välttelemällä kylpyammeen käyttöä. Oman kaivon rakennuttaminen on auttanut tuomaan vettä sekä meille että naapuriperheelle, joten olen ollut aikamoisen tyytyväinen siihen, että kaivo saatiin tehtyä. Oman kaivon vesi on myöskin vähentänyt vesipulloilla läträämistä, koska syvän kaivon vettä olemme uskaltaneet juoda suoraan hanasta. Astianpesukoneeksi valitsimme Whirlpoolin mallin, joka pystyy käyttämään saman pesuveden pariin kertaan. Algerialaiset tiskaavat tavallisesti käsin erittäin pienellä vesimäärällä, mutten ole aivan vakuuttunut, että sillä tavoin tulee kovin puhdasta jälkeä. Täällä kärsitään ajoittain vesipulasta, minkä vuoksi veden merkityksen on oikein todella ymmärtänyt näiden Algeriassa vietettyjen vuosien aikana!\nMyös energiaa pyrimme säästämään arjen valinnoilla. Täällä saa nykyisin asennettua esimerkiksi lattialämmityksen kotiin. Joskus olemme harmitelleet kylmimpinä vuodenaikoina, ettemme tulleet asennuttaneeksi lattialämmitystä, mutta taas toisaalta sähkö on täällä suhteellisen kallista ja suuren kodin lattiapintojen pitäminen lämpiminä olisi sekä kallista että melkoista energianhukkaa. Lattioiden repiminen irti lattialämmityksen asentamista varten ei siis tulisi mieleenkään ja loppujen lopuksi viileistä lattioista täällä kärsitään niin kovin lyhyt aika vuodesta, että selkeästi taloudellisempi ja energiatehokkaampi vaihtoehto on suosia tarvittaessa äitini neulomia villasukkia. Sama juttu koskee kuivaavan pesukoneen käyttöä. Olen toisinaan hieman harkinnut kuivaavan pesukoneen hankkimista, koska viileimpinä, kosteimpina ja tuulisimpina aikoina suuren pyykkimäärän kuivaaminen on tuottanut pieniä hankaluuksia. Toisaalta tämäkin aika jää Algeriassa niin kovin lyhyeksi, että olen jättänyt kuivaavan pesukoneen hankkimatta. Suuren osan vuodesta pyykit kuivuvat kuitenkin ulkona auringossa nopeasti ja näppärästi! Suomessa kuivausrumpu oli kovassa käytössä vanhimman pojan pelivaatteiden, vauvanvaatteiden ja muun pyykin vuoksi kuivatustilojen ollessa kerrostalokodissa rajalliset – ja se kyllä näkyi sähkölaskussa!\nMies olisi alunperin halunnut, että kotimme toimisi aurinkoenergialla. Täällähän tuotetaan jo jonkin verran aurinkoenergiaa Saharan alueella ja aurinkoenergiatuotantoa aiotaan laajentaa lähitulevaisuudessa voimakkaasti. Kuitenkin kodeissa aurinkoenergian käyttö pääasiallisena energianlähteenä on vielä melko harvinaista.\nJulkisten kulkuvälineiden käyttö\nJulkisten kulkuvälineiden käyttö olisi tietysti huomattavasti yksityisautoilua ympäristöystävällisempää. Tässä emme kuitenkaan Algeriassa kunnostaudu, vaan käytämme etupäässä omaa autoa sen näppäryyden vuoksi. Metroa käytän jonkin verran, mutta etupäässä kuitenkin liikumme omalla autolla. Seuraavalla lomamatkalla harkisemme kuitenkin matkustamista Algerista Tunisiin uudella junalla. Kesälomasuunnitelmat ovat vieläkin suureksi osaksi auki, joten katsotaan nyt, mihin ratkaisuun päädymme.\nRuokahävikin pyrimme pitämään mahdollisimman minimaalisena ja aika hyvin tässä onnistummekin. Ruokapakkauksissa suosimme mahdollisuuksien mukaan suuria pakkauksia pakkausmateriaalien minimoimiseksi. Täällä on aika mukava systeemi kierrätyksen osalta – toisinaan jätekerääjä tulee hakemaan kotoa asti kierrätettäviksi kelpaavia rikkinäisiä koneita ja muita tavaroita ja vielä maksaakin näistä jonkin verran. Lastemme hyväkuntoisiksi jääneet vaatteet kiertävät tehokkaasti niitä tarvitseville heti oman käytön jälkeen.\nMiten suhtautua kerjäläisiin?\nVastuullisen matkailun periaatteiden mukaan kerjäläisille ei pitäisi antaa rahaa. Suomessa myös poliisi suosittelee, ettei maassa oleville kerjäläisille annettaisi rahaa. Kun tulin Algeriaan, teki usein mieli antaa rahaa toivottoman oloisessa tilanteessa oleville pakolaisille. Myös algerialaiset antoivat rahaa anteliaasti – jopa niin anteliaasti, että maassa alettiin puhua monen kerjäläisen ansaitsevan enemmän kuin työssäkäyvien työläisten. Täälläkin alettiin suositella, ettei kerjäläisille pitäisi antaa rahaa, vaan sen sijaan pitäisi lahjoittaa rahat järjestäytyneille hyväntekeväisyysjärjestöille, jotka pystyvät koordinoimaan avun viemistä oikeisiin kohteisiin.\nMuutamat kohtaamiseni maassa elävien pakolaisten kanssa ovat saaneet minut samalle kannalle – rahan antaminen on kovin lyhytnäköistä ja voi saada ihmiset jatkamaan kerjäämistä edes pyrkimättä parantamaan omia elinolosuhteitaan ja miettimättä tulevaisuuttaan. Jos rahaa on mahdollista saada kerjäämällä niin, että selviää aina joten kuten päivästä toiseen, on ehkä vaikeaa edes miettiä omaa, tai lastensa elämää pidemmällä tähtäimellä. Kauppakeskuksen ovella parveilee nykyisin runsaasti pakolaisia kerjäämässä, koska he tietävät, että siellä käy hyvin toimeentulevia algerialaisia. Osa kerjääjistä on nykyisin röyhkeitä ja minusta tuntuu, että kadulla kerjäävien lasten näköalat ovat toivottomat.\nOlen esimerkiksi todistanut tilannetta, jossa algerialaiset tivolin pitäjät antoivat kadulla kerjäävien lasten pyöriä ilmaiseksi karusellissa monen kierroksen ja noin 1 000 dinaarin edestä, vaikka jonossa oli maksavia asiakkaita. Kun tivolin pitäjä sitten lopulta pyysi lapsia poistumaan, he eivät tähän suostuneetkaan, vaan pitäjä joutui heidät nostamaan pois karusellista, minkä jälkeen eräs lapsista tuli kerjäämään rahaa ympärillä seisoneilta vieraiden lasten vanhemmilta. Kun nämä eivät rahaa antaneet, syöksyivät lapset leikkimään liukuportaisiin, joissa he matkasivat pitkin kaiteita kaiteiden päällä maaten. Pelästyin todella, että lapset putoaisivat korkeuksista, mutten ehtinyt tehdä mitään. Tivolinpitäjä yritti saada lapset pois kaiteilta, muttei hänkään ehtinyt hätiin ennen kuin lapset ehättivät entistäkin korkeammalle. Lapsille ei onneksi käynyt mitään, mutta minua surettaa, kuinka näköalatonta näiden lasten elämä on.\nKerran näin, kuinka arviolta noin vuoden ikäinen pakolaistyttö kaatui pahan näköisesti kadulla eikä hänen seurassaan ollut aikuinen tehnyt elettäkään noustakseen ylös ja lohduttaakseen lasta, vaan ohikulkenut algerialainen mies tarkisti tytön haavan ja rauhoitteli tätä. Viimeksi kauppakeskuksessa käydessämme näin pikkuisen juuri kävelemään oppineen pakolaispojan hortoilemassa yksin kadulla ilmapallon kanssa, jonka joku oli varmaankin pojalle antanut. Pallo karkasi vähän väliä ja ohikulkevat ihmiset auttoivat poikaa ottamaan pallon kiinni. Olen kysynyt mieheltä monta kertaa, mikä näiden lasten tulevaisuus on, mutta eipä miehelläkään ole antaa tähän kovin lohduttavaa vastausta.\nPelkään, että antamalla rahaa näille pakolaisille tuen samalla lasten pitämistä kaduilla – niin kauan kuin lapset saavat rahaa keräyskulhoihinsa, heidän vanhempiensa kannattaa pitää heidät kadulla ansaitsemassa. Olen joskus antanut pakolaislapselle esimerkiksi jäätelön kädestäni lapsen nähtyä jäätelön ja pyydettyä sitä, mutta rahan antaminen on mielestäni hieman kinkkisempi juttu. En tosin tiedä, kuinka paljon malilaisilla pakolaisilla on mahdollisuuksia tehdä mitään muuta kuin kerjätä. He ovat maassa laittomasti, toisin kuin esimerkiksi syyrialaiset pakolaiset, joiden lapsilla on käsittääkseni oikeus käydä Algeriassa koulua. Olen kylläkin nähnyt nuoria malilaisia miehiä töissä rakennustyömaalla, joten kyllä tällainenkin urapolku olisi ilmeisesti mahdollinen.\nTämä on aihe, joka on herättänyt monia kysymyksiä enkä oikein tiedä, miten olisi vastuullisinta toimia. Algerialaisia näen kerjäämässä harvoin, mutta nämä malilaiset kerjäläiset ovat herättäneet paljon ajatuksia – millaisista oloista he tulevatkaan, jos he kokevat, että perheen on parempi elää Algeriassa teltassa sillan alla ansaiten elantonsa kerjäten kuin omassa kotimaassaan? Mihin nämä lapset joutuvat, jos he jatkavat kaduilla kerjäämistä käymättä lainkaan koulua?\nTuntuu välillä julmalta kävellä kerjäävien lasten ohi antamatta heille rahaa, mutta olen tullut siihen tulokseen, että virallisten suositusten noudattaminen on kuitenkin luultavasti paras tapa toimia pidemmällä tähtäimellä. Sen sijaan, että antaisin rahaa kerjäläisille pyrin aina nähdessäni kauppakeskuksissa hyväntekeväisyysjärjestöjen ruokakeräyksiä osallistumaan niihin. Näitä on näkynyt lähes joka kerta kauppakeskuksessa käydessämme ja osallistuminen on helppoa – keräyskärryt sijaitsevat heti kassojen jälkeen, joten maksettuamme keräykseen menevät ostokset muiden ruokaostostemme mukana, ne on helppo siirtää suoraan keräyskärryyn. En kyllä tiedä, meneekö näistä keräyksistä apua maassa eläville pakolaisille, joiden elämä minun silmissäni näyttää täällä kaikista haastavimmalta, vai menevätkö kaikki kerätyt ruuat köyhille algerialaisille perheille.\nMinulla on myös kummilapsi Algerian SOS-lapsikylästä ja tätä auttamistapaa suosittelen kaikille kynnelle kykeneville! Tämäkin auttamistapa on erittäin helppo – avustussumma menee kuukausittain suoraan tililtä. Pidän SOS-lapsikylien toimintaperiaatteesta erittäin paljon, koska SOS-lapsikylissä lapset saavat elää kodinomaisissa olosuhteissa sen kulttuurin keskellä, johon he ovat syntymästään lähtien tottuneet.\nKöyhyyden hyväksikäytön välttäminen\nAivan ensiksi täytyy sanoa, ettei köyhyys täällä hyppää sillä tavoin silmille kuin olin sen ajatellut hyppäävän, vaan olen ollut pikemminkin positiivisesti yllättynyt siitä, kuinka suuri osa algerialaisista tuntuu elävän melko keskiluokkaista elämää. Tästä huolimatta tunnen välillä itseni tietyllä tavalla riistäjäksi ihmisten pyytäessä tuotteistaan ja palveluistaan niin kovin vähän. En halua tinkiä missään tilanteessa eikä se täällä olekaan tapana samaan tapaan kuin vaikkapa Marokossa, mutta joskus tuntuisi siltä, että haluaisin maksaa joistakin palveluista enemmän kuin pyydetään. Näinkään en kuitenkaan voi toimia, koska jos maksukykyiset asiakkaat toimisivat aina näin, kohoaisivat palveluiden hinnat kenties pian niin korkeiksi, ettei pienituloisilla olisi enää varaa peruspalveluihinkaan. Kävimme tähän liittyen miehen kanssa aika mielenkiintoisen keskustelun hänen oltuaan sitä mieltä, ettei minun pitäisi ostaa lähikaupasta lainkaan selkeän ylihinnoiteltua turkkilaista halvaa, koska hänen mielestään näin toimimalla saatan aiheuttaa sen, että pienituloisemmat jäävät täysin vaille tätä herkkua kauppiaan pystyessä pitämään hinnan korkeana.\nViimeksi tunsin maksavani aivan liian vähän käytyäni hammaslääkärissä. Suomessakin erittäin haastavaksi luonnehdittu hammas alkoi oikutella ja sitä hoidettiin täällä kahden käynnin aikana yhteensä kahden tunnin ajan. Maksoin käynneistä yhteensä parisen kymppiä (noin 3 000 dinaaria) ja sain niin asiantuntevan oloista hoitoa, että rentouduin tuolissa siinä määrin, että meinasin nukahtaa hoitotuoliin kesken hoidon, vaikka olin etukäteen pelännyt tämän hampaan mahdollisesti aiheuttamia ongelmia. Yöllä tuskissani mietin jopa, onko nyt se hetki, jolloin on lähdettävä hakemaan apua Välimeren tuolta puolen. Hammaslääkärin taidot ja empaattisuus yllättivät kuitenkin täysin. Samanlaisten tunteiden kanssa olen painiskellut myös esimerkiksi pienimmän lapsen päivähoidon suhteen.\nMyös omista kokemuksista kertominen voi olla osa reilua matkailua. Tämä auttaa lisäämään ihmisten tietoisuutta kovin erilaisista kohteista. Minäkin olen oppinut paljon uutta esimerkiksi itseäni kiinnostavasta Perusta blogien kautta. Omalta osaltani juurikin tämän blogin pitäminen taitaa toimia kaikista tehokkaimpana kanavana, jonka kautta pääsen kertomaan omista kokemuksistani Algeriaan liittyen.\nAlgeriaEettinen matkailuVastuullinen matkailu\nReply Petra lauantai, toukokuu 20, 2017 at 20:23\nTodella hyvia pointteja ja pohdintaa. Olen joskus aika toivoton tulevaisuutta ajatellessani kun mietin roskamaaria, pakolaisongelmia ja luonnon tilaa, silti on parempi pysytella niissa omissa arkisissa asioissa ja yrittaa tosiaan vaikuttaa edes hieman sen kautta. Tuo kerjalaisyyskysymys on vaikea, mulla on pari ns. vakkarikerjalaista joille annan ajoittain jotain, toinen on elakelaispappa ja toinen nainen lapsensa kanssa, en tieda taustoja enka avun hyötya tai haittaa. Yritan aina suosia paikallisia tuotteita, niin pitkalle kun ne ovat hyvia ja laadukkaita ja yleensa ovat hinta-laatusuhteessa, taallakin monet tuontituotteet ovat aivan ylihinnoiteltuja.\nReply Laura T. sunnuntai, toukokuu 21, 2017 at 12:10\nAivan – ”kokonaiskuvan” pohtiminen voi helposti luoda toivottomuuden tunteita eikä yksi ihminen muutenkaan voi pelastaa koko maailmaa, mutta jos omassa arjessaan yrittää tehdä edes pieniä tekoja, on se ainakin parempi kuin ei mitään.\nOlin eilen yksin lasten kanssa meille uudessa puistossa leikkimässä koko päivän ja kävelimme puistosta kauppakeskukseen, kun noin vuodenikäinen tyttö lähti seuraamaan meitä keräyskulhonsa kanssa. Tyttö oli niin suloinen, että tuntui pahalta olla antamatta rahaa kulhoon, mutta taas toisaalta noin pienen tytön pitäisi kyllä olla jossakin aivan muualla kuin kadulla kerjäämässä – vaikkapa sitten siellä leikkipuistossa, jossa olisi saanut oikein kivat leikit aikaiseksi ihan ilmaiseksikin. Tyttö seurasi meitä yksin niin pitkän matkan, että omat lapsemme jo huolestuivat, kun kukaan aikuinen ei tullut perästä. Lopulta isompi lapsi haki pikkutytön tyhjine kulhoineen takaisin aikuisten pariin. Samalla kävelyreissulla näimme, kuinka joukko pakolaisia jahtasi paikallista nuorta poikaa raivokkaasti huutaen ja syöksyen vilkkaalle autotielle, siten, että meinasivat jäädä auton alle :(. Erityisesti maassa laittomasti olevien pakolaisten tilanne on todella haastava…\nReply vinkkki sunnuntai, toukokuu 21, 2017 at 03:06\nPakolaisperheille kannattaa ja voi viedä esim. pieneksi jääneet/ylimääräiset vaatteet, ylimääräiset ruuat/herkut ja muut sellaiset turhat tavarat. Monissakin kerjäläisyhteisöissä on jengin pomo, joka yksin kerää ja vie rahat, joten tavaran antaminen on parempi vaihtoehto. Aidosti köyhät eivät koskaan kieltäydy ruuasta/tavarasta\nReply Laura T. sunnuntai, toukokuu 21, 2017 at 12:26\nTämä on hyvä vinkki! Ja näin olemme pienimuotoisesti tehneetkin. Esimerkiksi lasten pieniksi jääneitä hyväkuntoisia vaatteita mies vei pakolaisperheelle huomattuani kerran torilla, että pikkuvauva oli ulkona pelkässä vaipassa koleassa ja tuulisessa säässä :(. Kovin paljoa tosin ei voi antaa, koska läheskään kaikilla ei ole mitään kiinteää asuinpaikkaa. Nuo meidän lähellämme sillan alla teltassa elävät pakolaiset taitavat olla maassa laittomasti olevien pakolaisten keskuudessa hyväosaisia – eilen näin sellaisiakin pakolaisia, jotka olivat majoittuneet kadun varteen taivasalle pelkän taitellun pahvilaatikon päälle.\nTuo on nimenomaan suuri riski, että jengin pomo kerää rahat ja varsinaiset avuntarvitsijat jäävät ilman. Olen myös kuullut, että paikalliset ravintolat antavat pakolaisille ruokaa. Aliravituilta he eivät näytä, mutta muutoin tilanne vaikuttaa kovin toivottomalta. Ja kun he ovat maassa laittomasti, ei valtiokaan heitä auta – toisin kuin esimerkiksi syyrialaisia pakolaisia, joiden tilanne vaikuttaa hieman paremmalta ja joita näkee ainakin tällä alueella huomattavasti vähemmän kaduilla kerjäämässä.


Starkki jalkalista – Perustukset ja valu\nJohtourallinen MDF-jalkalista, väri 32Stirling Oak White. Puiset jalkalistat on valmistettu höylätystä, vähäoksaisesta männystä. Jalkalistoja käytetään yleensä peittämään lattia- ja seinämateriaalien välinen rako. Listatalon valmistamat MDF-jalkalistat valmistetaan korkeatasoisista raaka-aineista.\nMDF-listoja suositellaan paikkoihin, jotka ovat alttiita kolhiintumaan, sillä . Jalkalistan mitat x x 24mm, materiaali MDF. Listat voidaan kiinnittää joko nauloilla, ruuveilla, liimalla tai listakiinnikkeillä (96UZ). Johtourallinen MDF-jalkalista, väri 47Barossa Oak Grey. Byggmax – osta laadukkaita rakennustuotteita järkevään hintaan kategoriasta Lattialistat.\nJalkalistat saattavat tuntua vähäpätöiseltä pikkuseikalta remontin k. Jalkalistat ja kattolistat, saumalistat sekä mattolistat nivovat kodin pysty- ja vaakalinjat sulavasti yhteen. Kaikenlaiset listat kodin ja mökin sisustustöiden viimeisteltyyn ilmeeseen saat meiltä. Onpa kyseessä metallilistat, muovilistat, jalkalistat, peitelistat, reunalistat, . Jalkalistat viimeistelevät huoneen ilmeen. Tutustu tyylikkääseen ja näyttävään valikoimaamme ja valitse omasi osoitteesta Netrauta.\nMattolistat, jalkalistat, peitelistat, smyygilistat, kattolistat sekä reuna- ja taitelistat kuuluvat tuoteohjelmaamme. Listat valmistetaan joko MDF-levystä tai puusta. Jalkalista Cent-Listat 12x42x30MDF Valkotammi 43.\nTuotenumerolinkeistä voit avata pintasävyjen kuvat. Lattia- ja jalkalistat saat varmasti edullisesti Bauhausista. Myös nopealla toimituksella verkkokaupasta, katso jatkuvasti kasvava valikoimamme! Kaikki rakentamisen ja remontoinnin tuotteet ja tarvikkeet – Toimituskulut € kun noudat tilauksen myymälästä. Samalla jalkalistat vaihdettiin profiililtaan korkeampiin ja koristeellisempiin valkoisiin.\nUpean PARADOR parketin ja laminaatin viimeistelee laadukas ja kaunis jalkalista. PARADOR SLjalkalista on mitoiltaan 1x x 25mm ja listan profiili . Sika MaxTack kiinnittää muun muassa jalkalistat, koristelistat, peitelistat. Agrimarket, Bauhaus, K-rauta, Prisma, Rautia, Starkki, Terra ja muut.\nValkoiseksi maalattu, sileä mäntyjalkalista 12X42.\nPrev Vaivaisenluuleikkaus hinta\nNext Tablet hinta


DESFERAL injektio/infuusiokuiva-aine, liuosta varten 500 mg\nDesferal 500 mg injektio/infuusiokuiva-aine, liuosta varten\n1. Mitä Desferal on ja mihin sitä käytetään\n2. Mitä sinun on tiedettävä, ennen kuin käytät Desferal-valmistetta\n3. Miten Desferal-valmistetta käytetään\n5. Desferal-valmisteen säilyttäminen\nMitä Desferal on\nDesferal-valmisteen vaikuttava aine on deferoksamiinimesilaatti, joka on ns. kelaattikompleksin muodostaja. Sitä käytetään poistamaan raudan tai alumiinin ylimäärää elimistöstä.\nMihin Desferal-valmistetta käytetään\nToistuvat verensiirrot voivat olla tarpeen potilaille, joilla on tietyn tyyppinen anemia, kuten talassemia. Toistuvat verensiirrot voivat kuitenkin aiheuttaa raudan ylimäärän kertymistä elimistöön. Tämä johtuu siitä, että veressä on rautaa, eikä elimistöllä ole luonnollista keinoa poistaa verensiirron mukana tulevaa ylimääräistä rautaa. Ajan myötä ylimääräinen rauta voi vaurioittaa tärkeitä elimiä, kuten maksaa ja sydäntä. Desferal poistaa tätä ylimääräistä rautaa ja siksi sitä käytetään kroonisen raudan liikavarastoitumisen hoitoon aikuisille, nuorille ja lapsille.\nDesferal-valmistetta voidaan käyttää myös\nakuutin rautamyrkytyksen hoitoon\nkroonisen alumiinin liikavarastoitumisen hoitoon potilaille, joilla on vakava munuaissairaus ja jotka tarvitsevat säännöllistä dialyysiä. Tietyissä olosuhteissa dialyysi voi johtaa alumiinin liikavarastoitumiseen.\nraudan tai alumiinin liikavarastoitumisen diagnosointiin.\nMiten Desferal toimii\nDesferal sitoo ja poistaa ylimääräistä rautaa tai alumiinia, joka poistuu elimistöstä virtsan ja ulosteiden mukana.\nSeuranta Desferal-hoidon aikana\nSinulta saatetaan ottaa verikokeita ennen hoidon aloittamista ja hoidon aikana.\nRaudan määrää elimistössä (ferritiinin pitoisuutta veressä) seurataan potilailla, joilla on raudan liikavarastoitumista, jotta nähdään, miten Desferal-hoito vaikuttaa. Myös näkö ja kuulo tutkitaan. Lasten ja nuorten pituuskasvu ja painonkehitys tarkistetaan säännöllisesti. Lääkärisi ottaa näiden tutkimusten tulokset huomioon pohtiessaan sinulle sopivinta annosta.\nLääkärisi arvioi myös sydämesi toimintaa, jos käytät C-vitamiinia Desferal-hoidon aikana.\nJos sinulla on kysymyksiä Desferal-valmisteen käytöstä tai siitä, miksi sinulle on määrätty tätä lääkettä, käänny lääkärin puoleen.\nNoudata tarkoin kaikkia lääkärisi antamia ohjeita. Ne voivat poiketa tämän pakkausselosteen sisältämistä yleisistä tiedoista.\nÄlä käytä Desferal-valmistetta\njos olet allerginen deferoksamiinimesilaatille (paitsi silloin, kun Desferal-hoito on mahdollinen onnistuneen siedätyshoidon jälkeen).\nKerro lääkärillesi, äläkä käytä Desferal-valmistetta, jos tämä koskee sinua.\nJos arvelet, että saatat olla allerginen Desferal-valmisteelle, kysy neuvoa lääkäriltäsi.\nKeskustele lääkärin kanssa ennen kuin käytät Desferal-valmistetta,\njos sinulla on jokin munuaissairaus.\nKerro lääkärille välittömästi, jos jokin seuraavista oireista ilmenee Desferal-hoidon aikana:\nkorkea kuume, kurkkukipu, hengenahdistus, mahakipu, akuutti ripuli tai yleinen huonovointisuuden tunne (sieni- tai bakteeri-infektion merkkejä)\nmerkittävä virtsan määrän väheneminen (munuaisvaivojen oire)\nnäkö- tai kuulohäiriö\nhuimaus, heikotuksen tunne (matalan verenpaineen merkkejä), hengästyneisyys, joka voi johtua lääkkeen liian suuresta antonopeudesta, kun Desferal annetaan infuusiona laskimoon. Katso myös kappaleesta 3 kohta ”Jos käytät enemmän Desferal-valmistetta kuin sinun pitäisi”.\nsydänvaivat, joita voi ilmetä Desferal-hoitoa saavilla potilailla, jotka ottavat samanaikaisesti suuria annoksia C-vitamiinia. Jos lääkärisi määrää sinulle C-vitamiinilisää, varmista, että olet käyttänyt Desferal-valmistetta vähintään 1 kuukauden ajan ennen C-vitamiinin käytön aloittamista. Käytä C-vitamiinia vain sen verran kuin lääkärisi on suositellut. Älä käytä enempää kuin 200 mg C-vitamiinia vuorokaudessa.\nKerro lääkärillesi, jos havaitset että\nDesferal-hoitoa saavan lapsesi kasvu on hidastunut.\nDesferal-hoito saattaa aiheuttaa virtsan värjäytymisen punaruskeaksi. Tämä johtuu siitä, että virtsassa on tavallista enemmän rautaa. Tästä ei yleensä tarvitse huolestua, mutta jos huolestut, keskustele lääkärisi tai hoitajan kanssa.\nMuut lääkevalmisteet ja Desferal\nKerro lääkärille tai apteekkihenkilökunnalle, jos parhaillaan käytät, olet äskettäin käyttänyt tai saatat käyttää muita lääkkeitä. Tämä koskee erityisesti:\nproklooriperatsiinia sisältäviä lääkkeitä (käytetään neurologisten häiriöiden hoitoon)\nC-vitamiinin yli 200 mg:n vuorokausiannoksia Desferal-hoidon aikana. Älä ota enempää kuin 200 mg C-vitamiinia vuorokaudessa (ks. edellä kohta ”Ole erityisen varovainen”).\ngallium-67-merkkiainetta, jota annetaan ennen tiettyjen sairauksien diagnosointiin käytettävää kuvantamistutkimusta.\nSaatat joutua muuttamaan näiden lääkkeiden annostusta tai lopettamaan niiden käytön kokonaan.\nIäkkäät potilaat voivat käyttää Desferal-valmistetta samoilla annoksilla kuin muutkin aikuiset.\nLapset ja nuoret voivat käyttää Desferal-valmistetta. Yksittäisissä tapauksissa on raportoitu kasvun hidastumista lapsilla, joita on hoidettu Desferal-valmisteella. Painoa ja pituutta tarkkaillaan sen vuoksi noin joka kolmas kuukausi.\nYleensä Desferal-valmistetta ei pidä käyttää raskauden ja imetyksen aikana, ellei lääkäri nimenomaan kehota sinua tekemään niin. Lääkäri keskustelee kanssasi mahdollisista Desferal-valmisteen käyttöön liittyvistä riskeistä raskauden ja imetyksen aikana.\nImetystä ei suositella Desferal-hoidon aikana. Kerro lääkärillesi, jos imetät.\nDesferal saattaa vaikuttaa näköön tai kuuloon, aiheuttaa huimausta tai muita hermoston toimintahäiriöitä. Jos sinulle ilmenee tällaisia oireita, älä aja autoa tai käytä työkaluja tai koneita, ennen kuin vointisi on palannut entiselleen.\nKäytä tätä lääkettä juuri siten kuin lääkäri on määrännyt. Tarkista ohjeet lääkäriltä tai apteekista, jos olet epävarma. Älä ylitä suositusannosta.\nLääkäri määrittää tarvitsemasi annoksen ja kertoo, kuinka paljon Desferal-valmistetta sinun pitää käyttää. Lääkäri saattaa ehdottaa annoksen suurentamista tai pienentämistä riippuen siitä, miten hoito sinuun vaikuttaa.\nDesferal annetaan injektionesteisiin käytettävään veteen sekoitettuna injektiona. Sekoita Desferal-kuiva-aine injektionesteisiin käytettävään veteen, jonka olet saanut apteekista. Liuos on väritön tai hieman kellertävä, kun pitoisuus on suositeltu 95 mg/ml (ihon alle annettava injektio). Liuoksen pitää olla kirkasta. Älä käytä liuosta, jos se on sameaa tai se ei ole kirkasta.\nKroonisen raudan liikavarastoitumisen hoito\nLääkäri sovittaa annoksesi tarpeesi mukaan. Useimpien potilaiden vuorokausiannos on 20-60 mg/painokilo.\nDesferal voidaan antaa hitaana infuusiona ihon alle (subkutaaninen infuusio käyttäen infuusiopumppua), infuusiona laskimoon tai injektiona lihakseen.\nLääkäri tai hoitaja valmistaa injektion sinua varten tai opettaa sinut tekemään sen itse. Raudan liikavarastoitumisen pitkäaikaishoidossa on erityisen kätevää antaa Desferal hitaasti ihon alle 8–12 tunnin aikana (esim. yön aikana) käyttäen kannettavaa ja kevyttä infuusiopumppua. Pumppu on valmisteltava käyttöön huolellisesti erittäin puhtaissa olosuhteissa.\nNoudata seuraavassa kuvattuja ohjeita liuoksen valmistamiseksi ja annostele se infuusiona ihon alle:\nVedä ruiskuun injektionesteisiin käytettävää vettä.\nPuhdista Desferal-pullon kumisuljin desinfektioaineella ja ruiskuta ruiskun sisältö pulloon.\nRavista pulloa kunnolla niin kauan, että lääkeaine on liuennut kokonaan.\nVedä näin muodostunut käyttövalmis liuos ruiskuun.\nKiinnitä jatkoletku ruiskuun, yhdistä jatkoletku siipineulaan ja täytä letkun tyhjä tila ruiskussa olevalla liuoksella.\nAseta ruisku infuusiopumppuun.\nInfuusiota varten voit pistää siipineulan vatsan, käsivarren, säären yläosan tai reiden ihon alle. On tärkeää puhdistaa iho hyvin perusteellisesti desinfektioaineella, ennen kuin kiinnität neulan lujasti siivekkeisiin vapaalla kädelläsi muodostamaasi ihopoimuun. Neulan kärjen pitää liikkua vapaasti, kun kanyylia kosketaan. Jos neulan kärki ei liiku vapaasti, se saattaa olla liian lähellä ihoa. Kokeile uudelleen uutta paikkaa puhdistettuasi sen ensin desinfektioaineella.\nKiinnitä neula teipillä.\nPotilaat kantavat pumppua tavallisesti vyöhön tai olkapäälle kiinnitettävässä kotelossa. Monet potilaat pitävät yökäyttöä miellyttävänä.\nSamanaikainen C-vitamiinin käyttö\nKun olet käyttänyt Desferal-valmistetta säännöllisesti vähintään 1 kuukauden ajan, lääkärisi voi päättää, että sinun pitää ottaa C-vitamiinia. Aikuisen enimmäisannos on 200 mg C-vitamiinia vuorokaudessa, joka jaetaan osiin ja otetaan päivän aikana.\nAlle 10-vuotiaille lapsille riittää useimmiten 50 mg ja vanhemmille lapsille yleensä 100 mg annos.\nMiten kauan Desferal-valmistetta käytetään\nKäytä tätä lääkettä säännöllisesti ja juuri niin kuin lääkärisi on määrännyt. Tällä tavoin saavutat parhaan hoitotuloksen ja vähennät haittavaikutusten todennäköisyyttä. Jos sinulla on kysymyksiä hoidostasi, käänny lääkärin puoleen.\nJos sinulla on kysymyksiä siitä, kuinka kauan Desferal-valmisteen käyttöä pitää jatkaa, käänny lääkärin tai apteekkihenkilökunnan puoleen.\nJos käytät enemmän Desferal-valmistetta kuin sinun pitäisi\nÄlä ota suurempaa annosta tai käytä suurempaa pitoisuutta kuin lääkärisi on suositellut, koska sinulle voi ilmetä paikallisia haittavaikuksia pistoskohdassa samoin kuin muita haittavaikutuksia, kuten huimausta, heikotuksen tunnetta (matalan verenpaineen merkkejä), nopeaa tai hidasta sydämen sykettä, suolistovaivoja (pahoinvointi), merkittävästi vähentynyttä virtsan määrää (munuaisvaivojen oire), hermoston toimintahäiriöitä (esim. kiihtyneisyys, puhekyvyttömyys, päänsärky), hengästyneisyyttä (keuhkojen toimintahäiriön merkki), näkö- ja kuulohäiriöitä.\nJos olet ottanut liian suuren lääkeannoksen tai vaikkapa lapsi on ottanut lääkettä vahingossa, ota aina yhteyttä lääkäriin, sairaalaan tai Myrkytystietokeskukseen (puh. 09 471 977) riskien arvioimiseksi ja lisäohjeiden saamiseksi. Saatat tarvita lääkärin hoitoa.\nJos unohdat käyttää Desferal-valmistetta\nKerro välittömästi lääkärille, jos unohdat ottaa Desferal-annoksen.\nJos lopetat Desferal-valmisteen käytön\nÄlä lopeta Desferal-valmisteen käyttöä, ellei lääkärisi ole kehottanut sinua tekemään niin. Jos lopetat Desferal-valmisteen käytön, ei elimistöösi liikavarastoitunut rauta enää poistu elimistöstäsi (ks. myös kohta ”Miten kauan Desferal-valmistetta käytetään”).\nDesferal-valmisteen muu käyttö\nAkuutin rautamyrkytyksen hoito\nDesferal-valmistetta käytetään rautavalmisteiden aiheuttaman myrkytyksen hoitoon.\nKroonisen alumiinin liikavarastoitumisen hoito\nDesferal annostellaan yleensä kerran viikossa hitaana infuusiona laskimoon, joko dialyysin viimeisten 60 minuutin aikana tai 5 tuntia ennen dialyysihoitokertaa rippuen alumiinin pitoisuudesta veressäsi.\nJos saat jatkuvaa ambulatorista peritoneaalidialyysihoitoa (CAPD) tai jatkuvaa syklistä peritoneaalidialyysihoitoa (CCPD), ota Desferal ennen vuorokauden viimeistä vaihtoa.\nAnnos on 5 mg painokiloa kohti.\nLääkäri määrää sinulle tutkimuksia selvittääkseen, kuinka kauan sinua pitää hoitaa ja tarvitseeko Desferal-annostasi muuttaa.\nRaudan ja alumiinin liikavarastoitumisen testaus\nJos sinulle tehdään raudan liikavarastoitumisen testi, saat Desferal-valmistetta pistoksena lihakseen ja sinua pyydetään keräämään virtsa talteen 6 tunnin ajan. Kerätyn virtsan rautapitoisuus määritetään.\nJos sinulle tehdään alumiinin liikavarastoitumisen testi, saat Desferal-valmistetta hitaana infuusiona laskimoon dialyysihoitokerran aikana. Juuri ennen dialyysihoitokertaa ja sitä seuraavaa hoitokertaa otetuista vernäytteistä tutkitaan niiden alumiinipitoisuus.\nSuurin osa haittavaikutuksista on lieviä tai kohtalaisia ja ne yleensä häviävät, kun hoito on jatkunut muutaman päivän tai viikon ajan. Älä huolestu tästä mahdollisten haittavaikutusten luettelosta. Sinulle ei välttämättä kehity niistä mitään.\nHaittavaikutusten yleisyys on esitetty esiintymistiheyden mukaan seuraavasti:\nJotkin haittavaikutukset voivat olla vakavia.\nKerro välittömästi lääkärille, jos sinulle ilmenee jokin seuraavista haittavaikutuksista:\nkuulohäiriöt kuten korvien soiminen tai suhina, kuulon menetys\nnäköhäiriöt kuten näön hämärtyminen, epänormaali värinäkö, pimeäsokeus, mustat pisteet näkökentässä, näön menetys, mykiön samentuma, puutokset näkökentässä tai näöntarkkuuden väheneminen\nsieni- tai bakteeri-infektiot, joista seuraa kuumetta, hengenahdistusta, akuuttia ripulia, mahakipua, yleistä huonovointisuutta tai kurkkukipua\nhuimaus, pyörrytys (merkkejä alhaisesta verenpaineesta, joka voi olla seurausta liian nopeasti annostellusta lääkkeestä)\nkeuhkojen toimintahäiriöstä johtuva hengästyneisyys\nepätavallinen verenvuoto/mustelmien muodostuminen (merkki alhaisesta verihiutaleiden määrästä)\nkuume, kurkkukipu tai infektioista johtuvat suun haavaumat (merkkejä alhaisesta veren valkosolujen määrästä)\nihottuma, kutina, nokkosrokko, hengitys- tai nielemisvaikeudet, puristava tunne rinnassa, johon liittyy hengityksen vinkumista tai yskää, huimaus, turvotus pääasiassa kasvoissa ja kurkussa (merkkejä vakavasta allergisesta reaktiosta tai astmasta)\nmerkittävästi vähentynyt virtsantuotanto (merkki munuaisongelmasta)\nkouristukset (pääasiassa dialyysipotilailla)\nSeuraavassa on lueteltu muita mahdollisia haittavaikutuksia\ninjektiokohdan reaktiot kuten kipu, turvotus, ihon punoitus, kutina, rupien muodostuminen, pienet rakkulat, polttelu\nkasvun hidastuminen, luustomuutokset\nsormien ja varpaiden tunnottomuus tai pistely\npoikkeavat maksan tai munuaisten toimintakokeiden tulokset\nhypokalsemia ja hyperparatyreoosin (lisäkilpirauhasen liikatoiminta) paheneminen potilailla, joita hoidetaan alumiinin liikavarastoitumisen vuoksi.\nvirtsasi voi muuttua väriltään punaruskeaksi. Tämä johtuu siitä, että virtsassasi on enemmän rautaa. Tästä ei yleensä tarvitse huolestua, mutta jos huolestut, keskustele lääkärisi tai hoitajan kanssa.\nInjektiopullo on kertakäyttöinen. Käyttövalmis liuos on käytettävä välittömästi (hoito pitää aloittaa 3 tunnin kuluessa). Kun laimentaminen on tehty hyväksytyissä aseptisissa olosuhteissa, voidaan liuosta säilyttää huoneenlämmössä enintään 12 tuntia ennen annostelua. Liuos on hävitettävä, jos se ei ole kirkasta tai se on sameaa.\nMitä Desferal sisältää\nVaikuttava aine on deferoksamiinimesilaatti\nEi sisällä apuaineita\nDesferal toimitetaan jauheena injektiopullossa. Lasipullossa on 500 mg deferoksamiinia.\nNovartis Farmacéutica SA, Gran Via de les Corts Catalanes, 764, Barcelona, 08013 Barcelona, Espanja\nTämä pakkausseloste on tarkistettu viimeksi 15.11.2021\nKuinka Desferal tehdään käyttövalmiiksi ja annetaan\nKatso kohta Miten valmistetta käytetään ”Miten Desferal-valmistetta käytetään”.\nParenteraalisesti lääke annetaan 10 % liuoksena, johon käytetään injektionesteisiin käytettävää vettä. Intramuskulaarisessa injektiossa voi olla tarpeellista käyttää suurempaa pitoisuutta. 5 ml injektionesteisiin käytettävää vettä viedään jauhetta sisältävään lasipulloon ja sekoitetaan hyvin. Vain kirkkaita tai värittömiä tai hieman kellertäviä liuoksia pitää käyttää. 10 % Desferal-liuos voidaan edelleen laimentaa tavallisilla infuusionesteillä (esim. natriumkloridiliuos 9 mg/ml, glukoosiliuos 50 mg/ml, Ringerin liuos, Ringer-laktaattiliuos tai peritoneaalidialyysinesteet kuten Dianeal 137 Glucose 22,7 mg/ml, Dianeal PD4 Glucose 22,7 mg/ml ja CAPD/DPCA 2 Glucose 15 mg/ml).\nDesferal-infuusiotestiin ja krooniseen alumiinin liikavarastoitumisen hoitoon 5 ml Desferal-liuosta pullossa on sopiva annos (5 mg/kg) 100 kg:n painoiselle potilaalle. Potilaan painon mukaan otetaan sopiva annos Desferal-liuospullosta ja lisätään 150 ml:aan natriumkloridiliuosta 9 mg/ml.\nLiuotettu Desferal voidaan myöskin lisätä dialyysinesteeseen ja antaa intraperitoneaalisesti potilaille, jotka ovat CAPD:ssa ja CCPD:ssa.\nFysiologista natriumkloridiliuosta (0,9 %) ei tule käyttää kuiva-aineen liuottimena; mutta sitä voidaan käyttää jatkolaimentamiseen, kun Desferal injektiokuiva-aine on ensin liuotettu injektionesteisiin käytettävään veteen.


tupakointi järjestelyt gaalassa\nKirjoittaja Aihe: tupakointi järjestelyt gaalassa (Luettu 18681 kertaa)\n« Vastaus #15 : 05.10.2006, 13:37:32 ip »\nsen verta häätyy lisätä, että jos ei ole mitään asiallista ja/tai rakentavaa sanottavaa niin sen lopun kannattaa sanoa jossain vähemmän epäsopivassa paikassa kuin julkisella foorumilla. Myöskin henkilökohtaiset vuodatuksen kannattaa jättää muualle.\n« Vastaus #16 : 05.10.2006, 15:47:45 ip »\nOlen samaa mieltä, olen aika kyllästynyt esimerkiksi seuraavanlaisen asiallisen tai rakentavan sanottavan puutteeseen kuten tämä:\nSama kai tuo vaikka tekisitte itsarin ja nopeuttaisitte tupakan vaikutusta ja säästäisitte kaikkien aikaa ja rahaa, kunhan minä en teidän tietoisista valinnoista joudu kärsimään.\nTäällä asiasta puhuminen vissiin on turhaa, kun ei löydä laista kohtaa joka kieltää tupakoinnin ovella. Ensi vuonna vaikutan toisella tavalla.\nJa muualle jätettävää henkilökohtaista vuodattamista kuten...\nMinua ei häiritse jos joku tahtoo rikkoa terveytensä, mutta jos se tekee sen tilassa, jossa en voi välttyä altistumasta passiiviselle tupakoinnille, henkilö rikkoo minun oikeutta olla hengittämättä tupakan savua. Ja minusta tässä tilanteessa oikeus tupakoimiseen rikkoo varsin rankasti minun oikeutta tupakattomaan ilmaan, josta voidaan päätellä, että itsensä ja toisten tahallinen myrkyttäminen on tärkeämpi oikeus, kuin ihmisen oikeus olla myrkyttämättä itseään.\nPahoittelen josko joku ei vielä ole sisäistänyt että olen itsekäs kusipää.\n...pidän myös erittäin epäsuotavana ja toivon yhtälaisesti sen jättämistä muualle.\nNo ni, nyt taas lähti....lupasin kyllä terapeutille etten innostuisi, mutta ku...\n« Vastaus #17 : 05.10.2006, 15:56:47 ip »\n^^ ensinnäkin, lainauksesi ovat osa tekstiä, toisin kuin sinä itse lähinnä olet provoillut. Toiseksee, toteamus, että minua ei kosketa se että tupakoiko henkilö vai ei, on ihan asiaan liittyvä. Ja kolmas oli enemmänkin myönnytys kun asiaton lotkautus.\nEikä neljäskään ollut henkilökohtainen vuodatus, vaan esimerkin avulla esitettynä, miksi tupakointia pitää rajoittaa silleen että ei tupakoivien ei olisi pakko siihen altistua.\nJa viimeinen lainaus oli vastauksena edellieseen viestiin.\nJos vakavasti olet sitä mieltä että tupakka vapaan ilman puolesta puhuminen on henkilökohtaista vuodatusta, niin, sun kanssas voi olla hankala keskustella asiasta kehittävästi.\nEn minä ole täällä mitään totuuksia kuuluttamassa, saatan toki olla väärässä. Mutta en vakuutu omasta väärästä olemisesta esimerkiksi kommenteilla kuten:\n......moron tolerance level.............................decreasing.............\n...........self-righteous bullshit detector..............overloaded.......\nVaan siihen tarvitaan esimerkiksi rationaalisia argumentteja, väittämien ja toisten argumenttien käsittelyä joka ei ole noin selvää trollailua.\n« Vastaus #18 : 05.10.2006, 16:12:48 ip »\nEn näe tarvetta jatkaa tätä threadia. Tapahtuma meni jo ja jos tupakkapaikka ei jonkun mielestä ollut paikan puolesta asetettu tarpeeksi etäälle ja järjestäjät eivät muilta kiireiltään ehtineet / tajunneet asiaan puuttua niin pahoittelemme asiaa\nSeuraavan kerran kun joku näkee asiassa ongelmia. Ottakoot yhteyttä saman tien järjestäjiin että tekevät asialle jotain eivätkä jälkeenpäin hauku näitä vastuuttomiksi.\nToisekseen huomauttaisin että tämä ei ole anonyymi foorumi. Laittakaa signatureen oikea nimenne.


Hoitajapula vaikuttaa opiskelijoiden ohjaukseen - Oamkin blogi\nHoitajapula vaikuttaa opiskelijoiden ohjaukseen\nElämme tällä hetkellä maailmassa, jossa ympärillämme kuohuu pula hoitajista, hoitoalan kuormittavuus, vähäinen arvostus ja matala palkkaus. Sosiaalisessa mediassa törmäämme päivittäin uutisiin hoitajapulasta ja sijaisten saatavuusongelmista. Kohtaamamme ilmiö ei mielestämme ainakaan lisää hoitoalan houkuttelevuutta.\nHoitoalan opiskelijoina olemme huomanneet, kuinka suuri pula on pätevistä sairaanhoitajista, joilla kokemusta opiskelijoiden ohjaamisesta. Huolta on herättänyt harjoitteluissa se, kuinka hoitajilla ei välttämättä ole riittävästi aikaa hyvään opiskelijoiden ohjaukseen. Harjoittelut ovat tärkeä osa opiskelua ja niistä pitäisi saada oppia työelämää varten.\nVäsymys vähentää vetovoimaa\nHoitajapula on kärjistynyt erityisesti korona-aikana. Esimerkiksi Ylen uutisen mukaan “Alle 30-vuotiaiden hoitajien joukossa alanvaihtohalut vaikuttavat olevan vieläkin yleisempiä. Kyselyyn vastanneista Tehyn jäsenistä 294 oli alle 30-vuotiaita. Heistä 95 prosenttia kertoi harkinneensa toista uraa jossakin vaiheessa. ” (Nykänen & Sannikka, Yle 10.9.2021.).\nYlen uutisessa myös kerrotaan kuinka hoitoala ei ole vetovoimainen, eikä pitovoimainen. Tämä voi viestiä uusille sairaanhoitajille, että työpaikat hoitoalalla eivät ole kannattavia henkisesti, fyysisesti eikä taloudellisestikaan.\nHarjoittelussa kohtaamme usein väsyneitä ja vähätteleviä asenteita ja ajatuksia vakituisilta sairaanhoitajilta, mikä on ymmärrettävää, mutta samalla vähentää kiinnostusta harjoittelupaikkaa ja mahdollista tulevaa työpaikkaa kohtaan. Harjoittelupaikan ahdistava tunnelma syö opiskelijoiden motivaatiota ja kuormittaa henkisesti, mikä saattaa heijastua pitkälle opintoihin ja sen jälkeen työelämään.\nHarjoitteluiden aikana sairaanhoitajaopiskelijat pääsevät olemaan mukana eri hoitoympäristöissä ja samalla saavat kokemusta eri paikoista tulevaa työuraa ajatellen. Tulevaa työuraa suunnitellessaan vastavalmistunut sairaanhoitaja ei kenties tule hakeutumaan työpaikkaan, jossa työntekijäpula on suurta.\nKuvaaja RODNAE Productions palvelusta Pexels\nHarjoittelupaikkojen ja ohjauksen haasteet\nHoitoalalla on runsaasti pulaa harjoittelupaikoista ja korona pysäytti harjoittelut useissa toimipisteissä, mikä lisäsi harjoittelupaikkojen tarvetta entisestään pandemian eri vaiheissa. Harjoittelun voi joutua tekemään osastolla tai paikassa, joka ei täysin tue opintojakson oppimistavoitteita, puhumattakaan siitä että voisi oman mielenkiintonsa mukaan valita harjoittelupaikan.\nOpiskelijaohjaus on toteutettu eri yksiköissä eri tavoilla eikä edes saman organisaation sisälle ole päivänselvää, että kaikki opiskelijat saisivat samanlaatuista ohjausta. Olemme kokeneet, että opiskelijan oppimisen kannalta ohjaus toteutuu parhaiten silloin, kun opiskelijaohjaus on organisoitua ja henkilökunta perehtynyttä opiskelijoiden ohjauksen periaatteisiin kyseisessä organisaatiossa.\nLisäksi olemme kokeneet, että opiskelijoita käytetään joissain paikoissa työvoimana ja osalle maksetaan siitä korvaus, mutta kaikille ei. Puutteellisten harjoitteluiden sekä ohjauksen puutteen seurauksena voi pahimmassa tapauksessa olla vasta valmistuneiden sairaanhoitajien ongelmat työelämään siirtymisessä muun muassa hoitotyön käytännön kokemuksen puutteen vuoksi.\nMyös opiskelijan oma asenne on suuri vaikuttava tekijä!\nTeksti: Sairaanhoitajaopiskelijat Teemu Hurtig, Essi Kesti, Jussi Koivula & Noora Kärkkäinen\nTämä kirjoitus kuuluu sarjaan, jota kirjoittavat syyslukukaudella 2021 Oulaisten kampuksella Kiireetön avohoitotyö -syventäviä opintoja opiskelevat opiskelijat.\nTags: harjoitteluhoitajapulahoitotyöopiskelijaopiskelijan ohjausoppiminensairaanhoitajatyöelämätyöolottyövoimapula\nCovid-19 ja sen herättämät ajatukset\nby oamk_oulainen · Published 8.4.2021\nTerveysmobiilisovellukset, hitti vai huti?\nby oamk_oulainen · Published 4.4.2022


Asenna kuorimattomat katkaravut lautaselle limetin palojen kanssa. Suolaa silakat kevyesti ja aseta rullalle muffinsi muottiin. Täyte rullan sisään, noin 200 asteiseen uuniin vajaaksi puoleksi tunniksi. Huomioi, että lohenmäti lisätään kylmänä vasta juuri ennen tarjoilua. Paista kananmunista ohuen ohut levy. Muotoile vaikka piparimuotilla.\n"Merellistä meininkiä ja maistui. Napo paikallaan." (Mojo)\n"Tästä lautasesta tuli Ruotsinlaiva mieleen. Karmeet koomat, lautanen täyteen katkiksia buffassa ja hyttiin oksentamaan. En valita." (Antti)\n"En suosittele kenellekään tehdä juuri nimenomaisesti tässä muodossa. Silakkaa, mätiä, tuoreita katkarapuja ja cashew-pähkinää tarjoilee ehkä kuitenkin erillään. Ei huonoa kuitenkaan" (Jesse)\n"Merenelävät cashewlla. Kumpi niistä oikeasti maistuu hyvältä yksinään?" (Pete)\n"Silakoita pitäisi vastedes ruokkia lohenmädillä, sipulilla, katkaravuilla ja pähkinöillä." (Sami)


Hertteli, Leevi (2011)\nYritykset ovat yhä enenevässä määrin kiinnostuneita siirtämään IT-toimintojaan virtuaalisiksi teknologioiksi muun muassa kustannusäästöjen ja joustavamman tietohallinnon vuoksi. Virtualisoinnin osa-alueista palvelinvirtualisointia on hyödynnetty jo useita vuosia. Työpöytä- ja sovellusvirtualisoinnin käyttö on jatkuvasti lisääntymässä.\nOpinnäytetyön tavoitteena oli laatia havainnollinen tietopaketti virtualisoinnista ja selvittää, mihin käyttötarkoituksiin työpöytä- ja sovellusvirtualisointia voitaisiin soveltaa opetusympäristössä. Työssä tehtiin testiympäristöt markkinoiden kärkituotteilla, jotka ovat Microsoft Remote Desktop Services ja VMware View. Kaikki asennukset dokumentoitiin.\nKummassakin testiympäristössä käytettiin samaa HP-palvelinta, johon asennettiin virtualisointialustaksi VMware ESXi 4.1. HP-palvelimelle luotiin useita virtuaalipalvelimia, joihin asennettiin Windows Server 2008 R2 käyttöjärjestelmä ja etäpöytäpalveluun vaadittavat komponentit.\nMicrosoftin tuotteella tehtiin kokoonpanoltaan ja toiminnaltaan kattavampi testiympäristö kuin VMwarella. Microsoftin testiympäristöön sisällytettiin terminaalipalveluun ja sovellusten etäkäyttöön liittyviä ominaisuuksia. VMwaren toteutuksessa kokeiltiin työpöytävirtualisointia. Etäpöytäjärjestelmiä testattiin sisä- ja ulkoverkon työasemilta internetselaimen tai Windowsin oman etäpöytäsovelluksen kautta. Molemmilla tuotteilla onnistuttiin toteuttamaan työpöytä- ja sovellusvirtualisointiympäristöt, joita voidaan hyödyntää oppimisympäristön luomisessa.


Olemmeko tulleet johdetuiksi harhaan? | Rakennusteollisuus RT ry | blogit\nKansainvälisen ilmastopaneelin IPCC:n tuore raportti sai hämmästyttävän paljon julkisuutta siihen nähden, että se ei sisältänyt juurikaan uutta. Raportti nousi otsikoihin ehkä siksi, että se kertoi aiempaa kouriintuntuvammin, että ponteviin ilmastonmuutoksen vastaisiin toimiin on ryhdyttävä pikaisesti tai viimeinenkin mahdollisuus vaikuttaa karkaa käsistämme. Raportti ja sen pohjalta käyty vilkas keskustelu avasivat silmiäni kolmessa asiassa.\n1. Energian tuotanto, mukaan lukien polttonesteillä kulkeva liikenne aiheuttaa valtaosan, noin 80 prosenttia kaikista kasvihuonekaasupäästöistä. Jos tämän sektorin päästöjä ei saada leikattua murto‐osaan, peli on menetetty, eikä tilanne ole pelastettavissa millään muilla toimilla.\n2. Biotaloudesta ei ole ilmaston pelastajaksi, ainakaan niin kuin se Suomessa ymmärretään, eli lähinnä energiateollisuuden ja rakentamisen ratkaisuna. Kasvihuonekaasupäästöjen rajun leikkaamisen lisäksi on otettava käyttöön kaikki keinot hiilidioksidin sitomiseksi takaisin luontoon.\nMetsäpinta‐alaa ja puuston määrää tulee lisähakkuiden sijasta kasvattaa kaikkialla ja\nmahdollisimman paljon. Liikennepolttonesteiden valmistaminen puusta on lääke, johon potilas kuolee.\nHiilivaraston muodostaminen rakennuksiin on silmänlumetta, koska vain korkeintaan 10 prosenttia metsästä otettavasta biomassasta voi parhaimmillaankaan päätyä rakennuksiin, 90 prosenttia palautuessa poltossa takaisin hiilidioksidiksi jo muutaman vuoden käytön jälkeen. Hiilidioksidin sitoutuminen kasvavaan metsään taas kestää vähintään 50 vuotta, mikä on auttamatta liian kauan.\n3. Kaikki päästetyt hiilidioksiditonnit eivät ole samanarvoisia. Valtaosa päästöistä on suoria päästöjä, joilla ei ole mitään positiivisia ilmastovaikutuksia, ja joiden leikkaamisella on siten puhtaasti positiivinen vaikutus. Esimerkkejä ovat muun muassa rakennusten lämmittäminen ja lentomatkustaminen. Näitä suoria päästöjä tulee vähentää mahdollisimman nopeasti.\nSen sijaan esimerkiksi alumiinin valmistaminen kestävän ja energiaa säästävän ikkunan osaksi tai betonin valmistaminen ajomatkoja lyhentävään siltaan tai vesivoimalaitokseen taas leikkaavat valmistuspäästönsä vastineeksi ilmastopäästöjä jatkossa, todennäköisesti jopa moninkertaisesti valmistuspäästöönsä verrattuna. Tällaisen toiminnan rajoittamista ilmastonmuutoksen torjumisen nimissä voidaan pitää hölmöläisten hommina. Toki näidenkin toimijoiden on syytä tehdä kaikkensa\npäästöjensä leikkaamiseksi. Näin on jo osin käynytkin. Esimerkiksi suomalainen sementtiteollisuus on onnistunut pienentämään kasvihuonekaasupäästöjään jo yli neljänneksellä vuoteen 1990 verrattuna.\nIlmastonmuutokset keskeiset faktat ovat olleet kasassa jo 20 vuotta. Siitä huolimatta kansalaisten on annettu ymmärtää, että asia saadaan kuntoon pikkunäppärillä tempuilla. Siirtymällä valkaisemattomaan leivinpaperiin, kierrättämällä pullot, vaihtamalla autot dieselkäyttöisiin – ja takaisin bensiinikäyttöisiin, asentamalla aurinkopaneeleita, käyttämällä puuta rakentamiseen ja niin edelleen. Näitä kaikkia yhdistää se, että vaikutus ilmastonmuutoksen torjuntaan on olemattoman pieni, jos\nsitä on ollenkaan. Jos esimerkiksi aivan kaikki rakennettavat betoniset asuinkerrostalot tehtäisiin puusta, Suomen päästöt alenisivat luokkaa 0,1 prosenttia.\nTulee mieleen, onko meidät tuuditettu ilmastonmuutoksen suhteen valheelliseen turvallisuuden tunteeseen. Ja onko sen myötä käynyt niin, että ilmastonmuutoksen torjunnassa välttämättömät resurssit onkin käytetty aivan muiden tavoitteiden ajamiseen, ilmastonmuutoksen torjunnan toimiessa pelkkänä keppihevosena?\nBlogi on julkaistu alunperin Rakennuslehden Näkökulma-palstalla.\nThis entry was posted in Yleinen, Ympäristö ja energia and tagged Biotalous, Energia, Energiantuotanto, Hiilidioksidi, Ilmastonmuutos, IPCC, Rakentaminen by Rakennusteollisuus. Bookmark the permalink.


:: Piparipulla ::: maaliskuuta 2012\nHei hei, kehrätään kun tavataan!\nSuomessa asuva italialainen joka harrastaa kokkaamista.\nRakastan: kissoja, italialaista ruokaa, suklaata, Japania, ATK:ta ja videopelejä, Liisa ihmemaassa, nukkumista, söpöjä asioita, palavan kynttilän tuoksua...\nVihaan: epäkohteliaita, ananasta pizzassa, ötököitä, pieniä äänekkäitä koiria, sotaa, yksinäisyyttä...\nKaikki reseptit ovat vapaasti käytettävissä, mutta kuvia ei saa käyttää ilman lupaa. Blogiani saa linkittää ja komentit ovat tervetulleita :)\nSähköposti tavoittaa minut osoitteella: stregattogoloso at gmail piste com\nMieto katkarapuwokki – Mahe krevetiwok\nCooking Delicious Dreams\nNeljän tunnin taivaallinen ankanragu-pasta\nKausiruokaa - (myski)kurpitsa\nInkiväärikanaa + ruokaraportti Tamarinista\nMuut kivat blogit\nUn pulcino di quattrocchi\nBento on japanilainen tiivis, tasapainoinen ja silmää miellyttävä ateria laatikkoon pakattuna.\nVoit lukea lisää minun bentoista klikkaamalla pikkukuvia :)\nUunitomaatit jauhelihan täytteellä\nSöpöt mustikkaiset torttukupit\nLlama Fan Club\nLiity fan clubiin! Laita laama blogiisi!\nShoppailu ja tavallinen kevyt välipala\nperjantai 30. maaliskuuta 2012\nEilen Varkaudessa klo 11 avattiin uudet H&M ja KappAhl kaupat! Hyvät uutiset koska tykkään H&M:n vaatteista. Päätin siis mennä katsomaan, koska he antavat 50:lle ensimmäiselle 20 € lahjakortin. Ei paha.\nEn ole koskaan käynyt kaupan avajaisissa aikasemmin ja sen huomasi kun saavuin paikalle vasta klo 10.45 ja oli jo vähintään 100 ihmistä odottamassa suljettujen ovien edessä.... noin lahjakorttini lensi ikkunasta pois. Joo minä olen varmasti shoppailu-n00b, mutta miksi niin monta teini-ikäistä tyttöä? Eivätkö he ole koulussa aamulla?? Ja tuo iso mummoporukka, mitä he täällä oikeasti tekee? :D :D\nTunnelma oli hyvin outo, kun kai'uttimista soi eeppinen Star Trek tyylinen musiikki. Unohtamatta suuri eleistä "lähtölaskentaa" kaupan aukeamiseen -____-\nH&M oli niin täynnä ihmisiä että se oli painajaismaista liikkua ja sovittaa vaatteita (pitkä jono sovitushuoneisiin), joten noukin nopeasti trikoohousut ja lähdin. KappAhl oli päinvastoin melkein tyhjä, vaikka avajasen kunniaksi kaikki vaatteet olivat 25% alennuksessa. Sieltä löysin kivan t-paidan, ja olin onnellinen siitä että nyt L koko sopii minulle!\nHyvä että en käy usein shoppailemassa (tavallisesti käyn kun tarvitsen jotain), koska se on stressaava ja kun saavuin kotiin olin tosi väsynyt! Söin minun tavallisen kevyen välipalan: ruisnäkkileipää ja vihanneksia (mutta tämä kerta ilman kinkkuviipaleita) :)\nLähettänyt Piparipulla klo 13.55 2 kommenttia\nTunnisteet: Vihannekset, Välipala, Yleistä\nRisotto al radicchio rosso resepti oli uutuus minullekin. Olen kyllä syönyt punasikuria Italiassa salaattina, mutta ei koskaan risottossa... tähän asti.\nKun äiti pari viikkoa sitten soitti ja kertoi: "Voi että isäsi teki tuota punasikuria risottoa ja se oli niin hyvä!!! Sinun pitää ehdottomasti kokeilla! Katso löytyykö punasikuri sieltä ihmemaasta.. no varmasti löytyy, eikö niin? Isä suosittelee ostamaan pienen ruukun, ja myös sipulia ja totta kai kasvisliemikuutioita..." ja blablablabla.\nSe on vaikea sanoa EI äidille, erityisesti italialaiselle äidille kun aihe on RUOKA, joten etsin tuota pyhää punasikuria ja onneksi löysin niitä CityMarketista (sain myös sipulia ja liemikuutioita :P). Ensimmäinen kokeilu oli kuitenkin pettymys, koska risotosta tuli liian kitkerän makuista ja en tykännyt siitä ollenkaan. Päätin yrittää uudestaan ja keksiä keino taltuttaa punasikurin kitkeryys maku edelleen säilyttäen.\nJa se onnistui! \_o/\nMinun pitää sanoa että se oli yksi parhaista risotoista, jota olen koskaan tehnyt. Olin niin onnellinen :D\nKäytin isäni reseptiä, MUTTA lisäsin pekonia (kuten mieheni sanoo: "Pekoni tekee kaikki ruuat paremmaksi") ja lihaliemikuution. Laitoin myös pienen määrän Koskenlaskija juustoa lopussa, mutta huomasin että risotto olisi ollut tosi herkullinen ilman sitäkin! Ja jos jostain syystä et tykkää pekonista, myös jauheliha sopii hyvin.\nSuosittelen käyttämään vain punasikurin pieniä ja pehmeitä sisälehtiä ja poista niiden valkoisia osia. Niin lehdet eivät maistu liian kitkeriltä.\nAinekset (2 annosta):\n200 g risottoriisiä (itse aina käytän Risella Risottoriisiä)\nmuutama punasikurin lehti\n1 pkt HK amerikan pekoni\n1 pilkottu sipuli\n1 rkl Koskenlaskija juustoa (halutessasi)\nrypsiöljyä tai oliiviöljyä\nKiehauta vesi kattilassa ja lisää veteen lihaliemikuutio.\nPese ja leikkaa punasikurilehdet suikaleiksi. Kuumenna pinnoitetussa kattilassa öljy, lisää sipulit kuullottumaan. Kunnes ne ovat saanet kultaisen värin, lisää punasikuri ja sekoita. Kaada kauhallinen lientä kattilaan ja anna muhia muutama minuuttia.\nLeikkaa pekoni pieniksi paloiksi ja lisää joukkoon. Mausta pippurilla ja sekoita.\nMittaa joukkoon riisi. Sekoita ja anna riisien kuullottua pari minuuttia (riisi tulee läpikuultavaksi).\nLisää lientä sen verran että riisi peittyy ja sekoita. Lisää kauhallinen (noin 1 dl) kiehuvaa lientä kerrallaan risottoon. Kun neste on imeytynyt, lisää taas kauhallinen lientä, jatka kunnes kaikki neste on käytetty ja riisi on juuri ja juuri kypsää. Aikaa kuluu noin 20 minuuttia.\nTarkista maku. Mausta suolalla ja pippurilla.\nJos haluat, kun riisi on valmis, lisää juusto paloina ja sekoita hyvin. Ota kattila pois hellalta, peitä kannella ja odota pari minuuttia ennen tarjoilua.\nRipottele pinnalle raastettua parmesaanijuustoa.\nBuon appetito! Hyvää ruokahalua!\nLähettänyt Piparipulla klo 13.02 6 kommenttia\nTunnisteet: Italia, Liha, Riisi, Risotto, Salaatti\nKun nyt minulla on uusi pieni tehosekoitin voin vihdoinkin laittaa erilaisia herkkuja, kuten tämä smoothie. En koskaan tehnyt smoothieita aikasemmin, se on tosi hauskaa! Tulevaisuudessa haluan varmasti kokeilla muita smoothieita, esim. mansikoiden tai banaanien kanssa.\nKäytin mitä minulla on aina kotona, eli rasvatonta maustamatonta jogurttia ja mustikoita. Smoothiesta tuli tosi pehmeä ja maukas!\nn. 2 rkl mustikoita\nn. 400 g rasvatonta maustamatonta jogurttia\nSekoita kaikki ainekset tehosekoittimella. Enjoy! :D\nLähettänyt Piparipulla klo 10.46 10 kommenttia\nTunnisteet: Hedelmä, Jogurtti, Juoma, Makeat, Marjat, Pikaresepti, Välipala\nNykyään minun pitää välttää hyylidraatteja, joten kun laitan lihaa en voi tarjota sen kanssa perunoita, perunamuusia tai pastaa/riisiä kovin usein :(\nPitää siis syödä paljon vihanneksia! Vaikka tykkään salaateista, en halua syödä niitä joka kerta muuten kyllästyisin, joten yritän laittaa kasviksia eri tavalla lisukkeeksi.\nTämä resepti sisältää minun lempivihannes, eli paprika. Peperonata on suosittu italialainen ruoka, tehty paprikasta ja tomaateista (tai tomaattikastikkeesta) ja tarjotaan lihan lisukkena.\nAlkuperäisessä peperonatan reseptissä on myös tomaatteja (tai tomaattikastike), mutta minun versio ei sisällä niitä. Ja koska käytin 3:n eri väristä paprikaa, siksi nimi on "tricolore" :)\nAinekset (3 annosta):\nrypsiöljy (tai oliiviöljy)\nPese paprikat ja poista niiden valkoinen sisältö ja siemenet. Leikkaa paprikat paloiksi.\nPaista pilkotut sipuli ja valkosipuli isossa pannussa pienessä määrässä öljyä, kunnes ne ovat saanet kultaisen värin, lisää paprika ja sekoita. Murskaa liemikuutio ja lisää se pannulle. Mausta pippurilla (itse en laittanut suolaa koska liemikuutio oli jo suolainen).\nAnna paistua noin 15 minuuttia, tai kunnes paprika on sopivasti pehmeä. Tarjoa esim. kananlihan tai lihapullien kanssa.\nLähettänyt Piparipulla klo 13.34 2 kommenttia\nTunnisteet: Italia, Lisuke, Paprika, Pikaresepti, Vege, Vihannekset\nTänään on minun nimipäivä!\nKristillisessa Pyhimyskalenterissa 20. maaliskuuta on Santa Alessandran päivä. Alessandra di Amiso oli marttyyri, mutta hänestä valitettavasti ei ole paljon tietoa.\nNo, kuitenkin, oman pyhimyksen ja kevään ensimmäisen päivän kunniaksi leivoin tänään banaanimuffinsseja tai, kuten mieheni niitä kutsui, apinamuffinssit :P\nElämässäni olen tehnyt vain kerran muffinsseja muutama vuosi sitten ja se oli iso pettymys (laitoin väärän määrän rasvaa :D). Nämä olivat kuitenkin ISO YLLÄTYS, ne olivat kosteimpia ja maukkaimpia muffinsseja joita olen koskaan syönyt. Suosittelen lämpimästi!\nKoristelin pari muffinssia nätisti sokerikuorrutella :)\nAinekset (12 muffinssia):\n4 kypsää banaania\n3,5 dl vehnäjauhoa\n1,20 dl sokeria\n80 g voita sulatettuna\nMurskaa banaanit haarukalla tai tehosekoittimella. Vatkaa kananmunaa hieman haarukalla. Sulata voi kattilassa ja anna jäähtyä.\nSekoita murskatut banaanit, sokeri, kananmuna ja sulatettu voi kulhossa. Toisessa kulhossa sekoita kaikki kuiva-ainekset keskenään: vehnäjauho, ruokasooda, leivinjauhe ja suola.\nSekoita kuivat ja kosteat ainekset keskenään tasaiseksi taikinaksi. Jaa taikina 12 muffinivuokaan lusikalla (täytä noin 2/3 vuu'asta). Paista 180 asteessa noin 20 minuuttia, kokeile kypsyys tikulla. Anna jäähtyä ennen koristelua ja tarjoilua.\nLähettänyt Piparipulla klo 13.37 11 kommenttia\nTunnisteet: Hedelmä, Makeat leivonnaiset, Muffinssit\nSuomessa asuessani, joka päivä huomaan monia eroja Italian ja Suomen ruokakulttuurien välillä. Ne ovat pieniä asioita, jotka tekevät molemmat ruokakulttuurit mieleenkiintoiseksi ja rikkaaksi. Koska minun mielestäni ruoka on sydämen asia, ja kertoo paljon maan sielusta ja historiasta.\nEnsimmäinen aihe josta haluan kirjoittaa on erittäin tarkeä asia italialaisille sekä suomalaisille: kahvi.\nTykkään suomalaisesta pannukahvista! Se on tosi hyvä. Alussa se oli kuitenkin vähän outoa laittaa mukiin niin paljon mietoa kahvia, mutta sopeuduin asiaan nopeasti.\nKaikki tietävät että italialaisen kahvin maku on aika vahva, mutta myös kahvin keittäminen on erilainen kuin Suomessa. Me emme käytä samanlaista kahvinketintä. Vaikka italialasta kahvia yleensä kutsutaan espressoksi, espressoa on tarjolla pelkästään kahviloissa (meidän "bar", jossa voit juoda kahvia, olutta, liköörejä ja syödä leivonnaisia tai voileipiä). Harvoin italialaisilla on espresso kahvinkeitin kotona, joten me käytämme "caffettiera" tai "moka" laitetta, jonka laitetaan suoraan hellan päälle. Sieltä tulee ihana voimakas kahvi, mutta ei niin paksu kuten baarin espresso.\nminun caffettiera :)\nMutta mielestäni moka on parempi kuin espresso. En koskaan tykkänyt espressosta paljon koska se on liian pieni! En haluaa eurolla kahta pisaraa kahvia kuppiin. Ai niin... puhutaan hinnoista. Italiassa nykyään espresso kahvi baarissa maksaa euron (totta kai, riippu missä kaupungissa olet), Mikkelissä olen nähnyt 3 euroa yhdestä espressosta... se on kamalan kallista!!!\nKahvikulttuurin ero näkee myös kahvilassa. Italian baarissa ei voi kaada itse kahvia kuppiin, vaan tarjoilija ("barista") antaa sinulle kahvin valmiina juotavaksi. Ja ei tarvitse sanoa "espresso" sanaa ollenkaan, koska "caffé" sana baarissa tarkoittaa automaattisesti espressoa. Voit kuitenkin selittää millainen kahvi haluat, jos normaali kahvi ei kelpaa.\nMeillä on monta vaihtoehtoa erilaisiin tarpeisiin:\nristretto eli tiivis: vielä lyhyempi ja voimakkampi kuin tavallinen kahvi\ndoppio eli tupla: tupla espresso\nlungo eli pitkä: pieni määrä kuumaa vettä on lisätty ja kahvi melkein täyttää kupin\nmacchiato: pieni määrä kuumaa maitoa on lisätty\ncorretto: pieni määrä likööriä on lisätty, asiakas päättää (corretto cognac:lla, grappalla jne)\ncon panna: kermavaahtoa on lisätty kahvin päälle\nfreddo: kylmä kahvi\namericano: amerikkalainen kahvi\nKuten te näette, kahvin tilaaminen voi olla monimutkaista ja nämä ovat (hauskoja) esimerkkejä:\n- ristretto macchiato caldo\n- decaffeinato bollente poca schiuma\n- molto lungo tiepido in tazza grande\n- caffe d'orzo macchiato freddo doppio zucchero\n- americano corretto grappa con latte doppia panna tazza a parte\nMinun pitää myös varoittaa että baarissa pitää ensin maksaa kassalla ja ottaa kuitin, sen jälkeen mennä tiskille kertomaan tarjoilijalle mitä haluat tilata näyttämällä kuittia. Usein se on vaikeaa koska me italialaiset emme osaa jonottaa ja me vain seisomme isossa kaoottisessa pallossa tiskin edessä (no, taistelemalla pääset eteenpäin).\nJa kun vihdoinkin saat kahvin, ei saa tehdä kuin Suomessa ja mennä istumaan rauhassa, koska Italiassa kahvi on juotava tiskillä muiden asiakkaiden vieressä. Jos haluat nauttia kahvia istumalla pöydän ääressä, pitää ensin istua ja tarjoilija tulee ottamaan tilauksesi... ja totta kai maksat enemmän.\n"Italiassa kahvin juominen baarissa on kuin auton tankaamista; se on vain toimitus jossa saadaan lisää energiaa".\nItalia ja Suomi nauttivat kahvia omalla tavallaan! :)\nLähettänyt Piparipulla klo 13.53 13 kommenttia\nTunnisteet: Kahvi, Kulttuurien välissä\nOmeletti on varmasti minun lempi jääkaapintyhjennysruoka (piiiiiiiiitkä sana!).\nKoska se on tosi helppo ja nopea tehdä, ja voin laittaa siihen mitä tahansa ja siitä tulee aina maukasta! Kun minulla on erilaisia tähteitä jääkaapissa omeletti on aina paras ratkaisu! :)\nTästä omeletista tuli erittäin värikäs ja muistutti minua keväästä, joten se on keväinen omeletti :D\nTällä kertaa jääkaapista löytyi basilikaa, persiljaa, tomaatti, 1/2 paprika ja kinkkua. Tomaatin kuorista tein tuon tomaattiruusun koristeeksi.\nVatkaa kananmunat haarukalla kulhossa.\nKuori tomaatti. Hienonna paprika, sipuli, tomaatti, basilika ja persilja ja lisää ne kulhoon. Mausta suolalla ja pippurilla ja sekoita hyvin.\nKuumenna pannulla pieni määrä öljyä ja kaada munaseos. Odota että pinta on hyytynyt, sitten irrota lastalla reunat ja käännä (itse teen lautasen avulla). Anna paistua hetki. Laita kinkkusiivut päälle ja pyöräytä omeletti.\nLähettänyt Piparipulla klo 14.40 12 kommenttia\nTunnisteet: Kananmuna, Pikaresepti, Vege, Vihannekset, Välipala\nBentovinkit ja bento #7\nMillaisia ruokia laitetaan bentoon?\nVoit laittaa mitä haluat, mutta kun japanilaiset bentot eivät sovi mikroon, on parempi täyttää niitä kylminä syötävinä aineksilla. Jos sinulla on mikron kestävä eväsrasia, kuten Tupperware, voit laittaa vaikka keittoa! :)\nTässä kuvassa bentossa on salaattipedillä autonmuotoinen keitetty kananmuna, lihapullia, kurkkuviipaleita, babyporkkanoita ja yksi Babybel juusto.\nSeuravissa ovat pieniä ehdotuksia benton tekemistä varten:\nperinteinen bento on yleensä täytetty puoliksi tai 1/3 riisillä, pastalla, nuudeleilla tai perunoilla ja loput lihalla/kalalla ja vihanneksilla/hedelmillä.\nkäytä vihanneksia! Vihannekset eivät ole vain terveellisiä, ne antavat ihanasti väriä bentoon ja pitävät ainekset tiiviinä. Esim. voit käyttää salaattia muiden aineksien petinä tai erottimena. Voit laittaa babyporkkanoita, kirsikkatomaatteja, kurkku- ja paprikaviipaleita, herneitä, maissia rakojen täytteenä joten ainekset eivät sekoitu keskenään koulu- tai työmatkalla.\nbentoon sopivat hyvin myös keitetyt kananmunat, nakit, pienet voileivät, omeletit, mozzarellapallot, juustopalat (esim. Babybel minijuustot ovat tosi käteviä ja herkullisia!), kinkkusiivut.\nei tarvitse ostaa aineksia pelkästään bentoa varten, vaan voit käyttää tähteitä. Kun laitat päivän ruokaa, ajattele tehdä ylimääräistä evääksi. Voit laittaa tähteet suoraan bentoboksiin ja sitten jääkaappiin seuraavalle päivälle.\nälä laita bentoon aineksia jotka pilaantuvat helposti huonelämmössä (kuten tosi kypsiä vihanneksia/hedelmiä, majoneesia jne) ja älä jätä eväsrasiaa autoon kuumina päivinä.\nvaikka netistä löytyy paljon taiteellisia bentoja joissa kuvataan erilaisia hahmoja joiden valmistaminen vie 3 tuntia, ne eivät ole perinteisiä bentoja (niiden nimi on "charaben") ja sinun ei tarvitse tehdä samaa isoa hommaa! Tärkeä asia on laittaa maukas, värikäs ja terveellinen eväsrasia itsellesi ja kullallesi.\nnauti benton tekemisestä! :)\nLähettänyt Piparipulla klo 11.07 9 kommenttia\nHot pink punajuuri pasta\nOnnittelut kaikille naisille!\nTänään on Naistenpäivä ja se olisi hyvä syy laittaa herkullisia leivonnaisia.... mutta ei! Viime aikoina on syöty jo liika rasvaisia herkkuja (mm. laskiaispulla ja lakritsi), joten en voinut leipoa piirakkaa :(\nHalusin kuitenkin kunnioittaa päivää ja päätin tehdä pastaa! Vaaleanpunainen pasta :)\nKyllä, myös tavallisesta tomaattikastike+kerma parista tulee vaaleanpunainen pasta, mutta se ei ole mitään erikoista. Kokeilin siis jotain uutta, jota en koska tehnyt aikaisemmin: punajuuri pasta.\nVäri tuli juuri sellaiseksi miten halusin, eli ihana hot pink! (ylimmäisessa kuvassa näkee paremmin)\nTiedän että punajuuri pasta maistuu herkulliselta aurajuuston kanssa, mutta sitä juustoa valitettavasti en voi käyttää. Muokkasin reseptiä oman maun ja tarpeen mukaan, ja käytin kevyttä Philadelphia juustoa aurajuuston tilalla. Pastasta tuli yllättävästi maukasta! Tykkäsin tosi paljon :)\n200 g lyhyttä pastaa, esim. spiraali\n1/2 pkt (100 g) Extra Light Philadelphia juusto (5% rasvaa)\n1 pk ruokakermaa (Flora kevyt & paksu)\n1-2 kynttä valkosipulia\nPaista pilkotut sipuli ja valkosipuli öljytyssä paistinpannussa, kunnes ne ovat hieman kypsentyneet, lisää rastettu punajuuri ja paista muutama minuutti sekoitellen. Lisää juustoa ja sekoita kunnes on sulanut. Kaada nyt kermaa joukkon koko ajan sekoittaen. Mausta suolalla ja (runsaasti) mustapippurilla. Keitä kunnes kastike on tarpeeksi tiivis.\nKeitä pasta kiehuvassa suolavedessä. Kun pasta on kypsää, sekoita se kastikkeen kanssa. Ripottele pinnalle parmesaanijuustoa.\nBuona Festa della Donna! Hyvää naistenpäivää!\nLähettänyt Piparipulla klo 11.30 3 kommenttia\nTunnisteet: Italia, Juusto, Pasta\nEn koskaan viihtynyt markkinoilla Milanossa, ne ovat liian isoja, liian kaoottisia ja äänekkäitä. KAIKKI huutavat, myyjät sekä asiakkaat (me italialaiset olemme huutomestareita) ja liikkuminen on käsittämättömän vaikeaa kun on niin monta ihmistä jotka kävelevät ilman logiikkaa. Kun lisäät porukkaan myös pieniä lapsia ja koiria ja mummoja se tulee painajaiseksi.\nMutta täällä Suomessa se on mukavaa! Totta kai, pienessä kaupungissa ei ole myynnissä niin monta erilaista tavaraa tai ruokaa kuten isommissa on, mutta se ei haittaa minua. Riittää että torilta löytyy paistettuja muikkuja (minun salainen rakkaus) ja lakuja! :)\nKävin siis tänään Varkauden kevätmarkkinoilla mieheni kanssa. En ostanut paistettuja muikkuja, vaikka niitä siellä olikin, mutta söimme lörtsyt. Ne oli tosi hyviä!\nMieheni osti myös 19 metriä värikästä lakritsia ja melkein 2 kg lohta :D\nolin kuvamassa lohen paketteja kun myyjä poseerasi ja minun oli pakko ottaa hänestä kuva :D\nminun lörtsy! (jo haukattu)\nlumi sulaa kun aurinko paista...\n... lisää lakua :)\nLähettänyt Piparipulla klo 14.44 10 kommenttia\nTunnisteet: Suomi, Yleistä\nKevyt illallis salaatti\nKun onneksi nyt ei ole enään niin kylmää, ei tarvitse laittaa lämmintä ruokaa joka päivä ja on mukavaa syödä raikasta ja kevyttä salaattia illallisena.\nTämä ei ollut pelkästään tonnikalasalaatti, vaan laitoin sen kanssa mitä meillä oli jääkaapissa eli kananmunia ja kevyt mozzarellaa. Kuten Italiassa tehdään, en laittanut mitään kastiketta salaatin päälle, laitoin vain suolaa ja öljyä (ei ollut viinietikkaa kotona).\nKun edelliseltä päivältä jäi tosi pieni määrä tomaattimurskaa, päätin käyttää sen ennen pilaantumista. Sekoitin vähän öljyä, chilirouhetta, suolaa ja mustapippuriaa murskan kanssa. Siitä tuli mukavan tulista ja sopi hyvin kananmunien kanssa :)\n1 pkt jäävuorisalaattia\n1 prk tonnikala paloina vedessä\n2 kevyt mozzarellaa\nn. 2 rkl vihreitä oliiveja\nchilillä maustettu tomaattikastike (halutessasi)\nTämä on salaatti, kaikki tietävät miten se tehdään! XD\nNo, kuitenkin, pese ja leikkaa salaatti. Sekoita tonnikala ja oliivit salaatin kanssa ja mausta suolalla ja pienellä määrällä öljyä.\nViipaloi mozzarellat ja asettele lautaselle. Keitä kananmunat ja leikkaa ne 4:ksi palaksi. Kaada tomaattimurska niiden päälle. Ta-daaaaaaa! Valmis :D\nLähettänyt Piparipulla klo 14.19 4 kommenttia\nTunnisteet: Kala, Kananmuna, Salaatti\nHeidi ja Luumukka antoivat Liebster blog-tunnuksen minulle ja minä kiitän heitä kovasti!\nMukana tuli myös 2 pientä kyselyä, johin nyt pääsen vastaamaan:\n1. Koska aloitit blogin?\n2. Mistä kirjoitat blogissasi, mitä se käsittelee?\nKirjoitan ruuista joita itse laitan kotona (ne ovat yleensä italialaisia reseptejä) ja bentoista (eväsrasiat japanilaiseen tyyliin).\n3. Mikä tekee blogistasi erityisen muihin verrattuna?\nVarmasti bentoaihe on suomalaisille vielä uutuus, en löytänyt muita suomalaisia bentoblogeja.\n4. Mikä sai sinut aloittamaan kirjoittamisen?\nKun terveyden takia viime marraskuusta aloitin syömään erilaisia ruokia ja kokeilin monia uusia reseptejä, niin ajattelin että olisi kivaa kirjoittaa ne ylös jotta en unohda niitä. Mutta mietin: miksi en avaisi suomenkielistä ruokablogia? Se auttaisi parantamaan suomenkielen taitoani samalla!\nHaluaisin ottaa parempia ruokakuvia, mutta kun minulla on vanha tuhnu digikamera en voi tehdä ihmeitä :D\nJa toinen kysely:\n1. Lempiväri: tummanvioletti\n2. Lempieläin: kissa!!!!\n3. Lempinumero: mmm ehkä 10\n4. Paras alkoholiton juoma: kaakao\n5. Facebook vai Twitter: Twitter, vihaan Facebookia\n6. Intohimosi: piirtäminen ja kokkaaminen\n7. Lahjojen antaminen vai saaminen: molemmat tottakai!\n8. Mieleisin kuvio tai muoto: pyöreä koska se on söpö\n9. Paras päivä viikossa: perjantai ilta\n10. Lempikukka: sakura, eli kirsikan kukka (kuvassa)\nTunnustusjuttun kuuluu se, että se laitetaan kiertämään ja pitää antaa tunnuksen viidelle alle 200 rekisteröityä lukijaa sisältävälle blogille eteenpäin.\nTällä kertaa ajattelin pistää haasteen eteenpäin seuraaville:\nElämänmenoa, jossa Nynneli kertoo hänen elämään mielenkiintoisista jutuista.\nThe finnish-american cook, Amerikassa asuvan suomalaisen naisen värikäs ja iloinen ruokablogi.\nCooking cover to cover, koska Laura antoi mielenkiintoisen ruokahaasteen.\nRakkaudesta ruokaan, Vilijaanan ihana ruokablogi :)\nLautasellesi, jossa Voisula kirjoittaa herkullisia reseptejä suomenkielellä ja viroksi.\nLähettänyt Piparipulla klo 9.46 11 kommenttia\nLohi on minun lempikala. Rakastan sitä!\nItaliassa en ole syönyt lohta kovin usein koska se on erittäin kallista, ja kun söin se oli pastan kanssa (laitan tämän reseptin blogiini jossa vaiheessa, se on herkullista!) tai Jouluna savustettua lohta leivän päällä voin kera.\nAjattelin että Suomessa lohi olisi edullisempaa koska Suomi on lähellä Norjaa....mutta ei ;___;\nSe on vielä kallista! Mutta nyt voimme ostaa lohta vähintään kerran viikossa, kun myös mieheni rakastaa sitä! Tavallisesti laitan lohta pastan kanssa, mutta tässä reseptissä kala menee uuniin :)\nSe ei ole kovin kevyt ja vähärasvainen ruoka koska siihen käytetään juustoa ja kermaa, mutta maku on taivaallinen!!!\n800 g lohifileetä\n1 prk (2 dl) ruokakermaa\nn. 80 g koskenlaskija\nVoitele uunivuoka ja laita siihen lohen paloja. Viipaloi sipuli ohuiksi renkaiksi. Laita sipulit ja siivuja juustoa lohen päälle. Sekoita kerma ja tomaattipyree ja kaada joukkoon. Mausta suolalla ja pippurilla.\nPaista 200 asteessa n. 30-40 minuuttia. Tarjoaa esim. perunamuusin kanssa.\nLähettänyt Piparipulla klo 13.50 4 kommenttia\nTunnisteet: Juusto, Kala\n:: Piparipulla :: Copyright © 2009 Designed by Ipietoon Blogger Template for Bie Blogger Template Vector by DaPino\nKulttuurien välissä (9)\nMakeat leivonnaiset (22)\nPimp my Yogurt (5)\nPaneroitu seiti ja vihanneksia\nKun täällä Suomessa en koska löydä kaupasta minun rakasta punakampelaa (Italiassa on tosi suosittu kala), niin ostan usein seitiä . Minun m...\nCiambella on italialainen perinteinen renkaanmuotoinen kakku. Se on ihana, korkea, pehmeä ja maukas kakku ja rakastan sitä paljon. Ciambe...\nHelppo kesäkurpitsa-paprika lisuke\nNyt kun me syömme paljon vihanneksia, tuntuu hieman tylsältä syödä aina salaattia >.< Seuraava on yksinkertainen lisuke joka sopii hy...\nElämässäni on nyt uusi rakkaus: lehtitaikinalevyt <3 Kyllä olen jo käyttänyt niitä aikaisemmin esim. joulutorttujen leipomiseen mutta ...\nO-ho! Piparipulla on melkein muuttunut leivontablogiksi?! :D Nämä Hedelmäiset Muffinssit ovat tosi hyviä, ja sopivat hyvin Ystävänpäivän ...\nLord Nelson rooibos vanilla tee\nOlen aina rakastanut teetä. Minun mielestäni on ihanaa juoda kupillinen teetä aamuisin (yleensä en tarvitse kahvia heräämiseen) tai illalla...\nGrozette formaggio da pasta\nMieheni on nyt niin tottunut laittamaan parmesaanijuustoa pastan ja risotton päälle että kun meidän reservit loppuivat (äitini usein lähettä...\nItaliassa salaatit ovat yksinkertaisia. Tavallisesti on pelkästään lehtisalaattia oliiviöljyllä, suolalla ja etikalla/balsaamietikalla maust...\nTrattoria Alfredo pizza mozzarella\nTykkäsin jo Trattoria Alfredon valmis lasagnesta, ja kun Lidl:ssä oli tarjouksessa heidän XXL pizzapakkaus, näppäsin sen heti! Se oli myös v...\nJauhelihalla täytetyt herkkusienet\nItaliassa usein laitetaan täytettyjä vihanneksia uuniin ja suosituimmat ovat yleensä tomaatit, paprikat ja munakoisot. Ne ovat herkullisia!...


Kirjan ja ruusun päivä - Kirjakauppaliitto\nKirjan ja ruusun päivää vietetään 23.4.2018 kirjakaupoissa ympäri Suomen!\nVuoden 2018 Kirjan ja ruusun kirja\n”Seisoin omassa keittiössäni ja tuijotin kiväärin piippuun. En olisi ikinä uskonut, että niin voisi käydä.”\nAntti Sarkela, rikoskomisario Maria Kallion aviomies, yllättää perheensä ryhtymällä metsästämään. Hän hankkii metsästäjäntutkinnon ja aseenkantoluvan sekä pääsee tutun kautta nopeasti Siuntioon jahtiporukkaan. Antti kuvittelee metsässä liikkumisen ja hirvestyksen olevan mukavaa vastapainoa tutkijantyölle. Uutta ajateltavaa tulee kerralla liikaa, kun yksi hirvestäjä kuolee vahingonlaukaukseen. Vai onko se vahinko? Kun epäilevät katseet kohdistuvat myös Anttiin, on Maria Kallion vaikea pysyä erossa raaseporilaiskollegoiden hoitamasta rikostutkinnasta.\nSuomessa on valittu Kirjan ja ruusun päivän kirjailija vuodesta 2012. Suuri osa suomalaisista kirjakaupoista on mukana tempauksessa, jossa ostaessa 15 eurolla kirjoja saa kaupan päälle tämän kyseisen kirjailijan teoksen, joka on kirjoitettu nimenomaan tätä päivää varten. Kirja on jaossa vain rajoitetun ajan, eikä sitä voi ostaa itsekseen. Se on pelkästään kaupanpäällinen.


Pelipaita, HIFK, Muu keräily, K...\nPelipaita on kokolapun mukaan kokoa S, myytävänä 30e.\nHinta on hintapyyntö, voit myös tehdä tarjouksen!\nSelässä ei ole mitään nimeä/mainoksia. Voit painatuttaa mieleisesi nimen ja numeron!\nNouto onnnistuu hakemalla (sijainti Viitaniemi), tai sovitaan tapaaminen ja sen yhteydessä, tai voin lähettää. Jos lähetän niin veloitan postimaksut erikseen.\nOta yhteyttä ilmoittajaan Mirka Kunelius\nLähetä viesti ilmoittajalle Mirka Kunelius\nIlmoittaja: Mirka Kunelius


Helsinki Laajasalo, Yliskylä Kuukiventie 9 B - Westhouse LKV\nHelsinki, Laajasalo, Yliskylä\nMerellisessä Laajasalossa on tarjolla tyylikäs rivitalohuoneisto, joka sijaitsee yhdellä Helsingin upeimmista asuintonteista. Hyvin hoidetun yhtiön 27 huoneistoa on rakennettu länteen antavan niemen kärkeen. Myynnissä oleva huoneisto on yhtiön parhaimmalla paikalla ja aivan kiinni rantaviivassa. Huoneiston ikkunoista ja isolta terassilta sekä parvekkeelta aukeaa esteetön merimaisema ilta-auringon suuntaan. Tässä osoitteessa yhdistyy laadukas asuminen ja kesämökin maisemat alle 10 kilometrin päässä Helsingin keskustasta.\nTaloyhtiön fasiliteetit ovat mahtavat. Yhtiö on juuri siirtynyt ekologiseen ja edulliseen maalämpöön. Jokaisella asukkaalla on oma autokatospaikka ja toista autoa voi säilyttää huoneiston edessä. Lasten leikkipaikka sijaitsee turvallisesti talojen keskellä ja sen vieressä on myös viehättävä grillipaikka. Kaiken kruununa on yhtiön oma venesatama ja uimaranta. Yhtiöllä on oma laituri tontin edustalla, jossa on runsaasti venepaikkoja ja niitä on riittänyt hyvin kaikille osakkaille. Osakkaiden vapaassa käytössä on yhtiön soutuvene. Taloyhtiöllä on myös oma pursiseura, johon uudet jäsenet ovat tervetulleita.\nMyytävä huoneisto on kunnostettu kauttaaltaan n. 5 vuotta sitten ja on edelleen hyvässä kunnossa. Huoneiston asuintilat sijaitsevat kahdessa kerroksessa.\nSisääntulokerroksessa on olohuone, keittiö ja erillinen wc. Keittiön Alakaapit ovat kiiltävän valkoiset ja yläkaapit ovat tammea, jotka sopivat hienosti asunnon henkeen. Keittiössä on tilaa myös ruokapöydälle. Edustavasta olohuoneesta on upeat merinäkymät ja sieltä on myös käynti isolle merenpuoleiselle katetulle ja lasitetulle terassille.\nYläkerrassa on kolme makuuhuonetta, sauna- ja kylpytilat, kodinhoitohuone sekä erillinen wc. Kaksi makuuhuoneista on meren puolella ja toisen yhteydessä on parveke. Yläkertaan on asennettu pari vuotta sitten ilmalämpöpumppu lisäämään asumismukavuutta.\nLaajasalo on turvallinen ja kodikas asuinalue, joka tarjoaa asukkailleen erittäin hyvät ja monipuoliset ulkoilumahdollisuudet. Kauppakeskus Saari ja Herttoniemen kattavat palvelut ovat n. kilometrin päässä, Herttoniemen metroasemalle on matkaa n. 1,2 km. Itäväylää pitkin on helppo siirtyä kaikille kehäteille, eikä Helsingin keskustaankaan ole matkaa kuin n. 7 kilometriä. Raitiovaunuliikenne keskustasta aina Yliskylän Kauppakeskus Saareen saakka on tarkoitus alkaa v. 2027.\nKuukiventie 9 B\nTalon kylpyhuone on hienossa kunnossa ja sijaitseen saunan yhteydessä. Kylpyhuoneeseen on kulku kätevästi kodinhoitotilan kautta. Kylpyhuoneessa on seinät ja lattia keraamista laattaa. Kylpyhuone on uusittu kokonaan v. 2016.\nSauna on myös uusittu kauttaaltaan v.2016 ja on edelleen uudenveroisessa kunnossa.\nEnergialuokka: D2013. Energiatodistuksen laatimispäivä 5.8.2015. Energiatehokkuusluku (E-luku) 196.


En muista mitään tarkkaa hetkeä, jolloin ajatus Lapista olisi syttynyt mieleeni. Sinne se vain pesiytyi vaivihkaa vuosien kuluessa, ja muuttui lopulta sellaiseksi "suureksi unelmaksi". Jonakin päivänä minä vielä lähden Lappiin, huomasin ajattelevani. Pohjan unelmalle loivat varmastikin isän tarinat hänen nuoruutensa työkeikoista - vai pitäisikö sanoa seikkailuista - pohjoisessa. Niissä nuorelle eläinlääkärille tarjottiin kahvit jokaisessa talossa, porotokat jolkottelivat teillä ja pääsipä isä kerran kaatamaan karhunkin. Eläintarhassa se tosin tapahtui, ja puhalluspyssyllä, mutta hieno tarina se minusta silti oli. Lappi kuulosti ihmeelliseltä ja ystävälliseltä paikalta, ja lomamatkat pohjoiseen vain vahvistivat tätä mielikuvaani. Viime syksynä opintojeni loppu alkoi häämöttää edessä, ja minun piti alkaa etsiä harjoittelupaikkaa seuraavalle vuodelle. Nyt on hyvä hetki, ajattelin silloin. Nyt minä lähden Lappiin. Tietenkin minua myös hieman hirvitti tämä päätös,


Haaviston haastattelu EU:n Venäjä-suhteista – Markku Siira\n4.9.2019 23.6.2022 Markku Siira Yleinen\nLehti otsikoi, että ”Suomi kehottaa EU:ta parantamaan suhteitaan Venäjään”. Tämä on suoraa lainausta Haavistolta, joka imitoi Ranskan presidentti Macronin aiemmin esittämiä vastaavia näkemyksiä. Haaviston mukaan suhteiden uudistaminen on tarpeen, jotta EU:n turvallisuus paranisi, ja kansainvälisiä konflikteja voitaisiin ratkoa yhdessä Venäjän kanssa, transatlanttisten jännitteiden lieventämisestä puhumattakaan.\n”On hyvin vaikea kuvitella ratkaisua [globaaleihin kriiseihin] ilman Venäjää – tai ratkaisua, jossa Venäjä ei jollain tavalla ole aktiivisena kumppanina”, Haavisto toteaa Financial Timesille. Tärkeintä olisi nyt ratkaista Ukrainan kriisi, hoetaan myös Haaviston suulla. Sekä Macron että Haavisto ovat molemmat sitä mieltä, että Ukrainan uuden presidentti Zelenskyin myötä Moskovan ja Kiovan välejä on helpompi korjata. Sauli Niinistön ystävä, entinen presidentti Porošenko, ei nauti enää eurokraattien luottamusta.


Aitajuoksun pomppuihme - Urheilu | HS.fi\nAnni Siirtola, 22, edustaa Suomea yleisurheilun EM-hallikisoissa Puolassa. ”Ensimmäinen arvokisaedustuspaikka on tosi iso juttu ja saavutus nuorelle urheilijalle”, hän sanoo.Kuva: Levi Vepsä / HS\n3.3. 2:00 | Päivitetty 3.3. 8:49\nPomppuihme. Sitä helsinkiläinen aitajuoksija Anni Siirtola todella on.\nSiirtola on ponnistanut muutaman askeleen vauhdilla 130 sentin korkeuteen. Se on huima lukema 162-senttiseltä urheilijalta.\n”Onhan se kova tulos näin pieneltä ihmiseltä”, Siirtola nauraa itsekin.\nSiirtola, 22, on noussut kuin varkain haastamaan Suomen naisten aitajuoksun kärkinimiä Annimari Kortetta, Nooralotta Neziriä, Reetta Hursketta ja Lotta Haralaa.\nViime kesän Suomen mestaruuskisoissa Siirtola jäi vielä selvästi nelikon vauhdista. Hän oli 100 metrin aitafinaalissa viides.\nHelmikuun SM-halleissa Siirtola aitoi 60 metrillä ensimmäisen aikuisten mestaruutensa. Muut kärkinaiset tosin eivät kilpailleet eri syistä johtuen Jyväskylässä.\n”Hallikaudella meillä on ollut vähän vajaa poppoo, kun jollekin aina tapahtuu jotakin”, sanoo Siirtola, joka kilpailee tulevana viikonloppuna ensi kertaa aikuisten arvokisoissa EM-halleissa Puolassa.\nKorte harjoittelee jo täysillä kesäkauteen Teneriffalla. Hurske keskeytti hallikauden. Jalkavaivainen Harala ei sitä edes aloittanut. Neziri sen sijaan on parantanut kaksi kertaa SE:tä 60 metrillä ja tavoittelee matkalla hallimitalia Puolassa.\nSiirtolan tavoitteena on päästä Torunin hallissa välieriin. Hän on ajallaan 8,12 sekuntia Euroopan tilastossa sijalla 24.\n”Ihan sama, mihin ensimmäinen arvokisaedustus osuu. Paikka EM-halleihin ei edes yllättänyt. Ensimmäinen arvokisaedustuspaikka on tosi iso juttu ja saavutus nuorelle urheilijalle”, Siirtola sanoo.\nKauden paras aika ja ennätys syntyivät helmikuun puolivälissä Łódźin hallissa Puolassa. Łódźiin Siirtola lainasi Kortteen Adidas-juoksupukua, jota tämä käyttää kansainvälisissä kisoissa silloin, kun päällä ei ole Suomen edustusasu.\n”Olisin voinut lähteä kansainväliseen kisaan seurani [Helsingin Kisa-Veikot] edustusasussa, mutta yleensä on tapana käyttää sponsoriasua, jota minulla ei valitettavasti ole. Onneksi Annimari tuli apuun.”\nVielä muutama vuosi sitten Siirtolan oli vaikea kuvitella, että hän juoksisi samoissa kisoissa nuoruutensa esikuvan Nezirin kanssa.\nPika-aituri Anni Siirtola harjoittelee Myllypuron Liikuntamyllyssä Helsingissä.Kuva: Levi Vepsä / HS\nEnsi kerran se tapahtui Kalevan kisoissa Oulussa vuonna 2016. Neziri voitti ja Siirtola oli finaalissa viimeinen.\n”Muistan, että minua jännitti hirveästi ennen juoksua callroomissa.”\nAinakin geeniensä puolesta Siirtolalla on ainesta aitajuoksun huipulle. Äiti Anna (o.s. Suurnäkki) voitti kaksi SM-kultaa 400 metrin aidoissa 1990-luvun alussa. Suomen kaikkien aikojen tilastossa hän on kuudes ajallaan 56,76. Viime kesänä ajalla olisi voitettu ylivoimaisesti Suomen mestaruus.\nIsä Timo Siirtola oli kaksi kertaa pronssilla SM-halleissa 60 metrin aidoissa niin ikään 1990-luvun alussa. Ulkona 110 metrin aidoissa hän oli parhaimmillaan Kalevan kisoissa kaksi kertaa neljäs. Maan kaikkien aikojen tilastossa hänen ennätyksensä 14,00 sekuntia riittää 21. sijaan.\nNyt isä toimii tyttärensä valmentajana. Viime syksynä Siirtolan valmennustiimiin siirtyi myös lahtelainen aitajuoksija Viivi Avikainen. Sattumaa tai ei, mutta Avikaisen ja Siirtolan ennätys 100 metrin aidoissa on tismalleen sama: 13,32.\n”Äiti aina ihmettelee, miten tulemme isän kanssa niin hyvin toimeen, kun olemme olleet kuukauden vaikka Teneriffalla harjoittelemassa. Meidän kemiat toimivat hyvin, ja isä on hyvä kuuntelemaan”, Anni Siirtola sanoo.\nHän kiittelee muutenkin vanhempiaan urheilu-urastaan.\n”Äidille ja isälle kuuluu suuri kiitos, että voin urheilla sillä tasolla, jolla pystyn. Kotona tulee hyvä tuki ja turva.”\nUrheilemisen lisäksi Anni Sirola opiskelee biologiaa. Urheilijaa kiinnostaa miten kroppa toimii.Kuva: Levi Vepsä / HS\nMyös perheen kaksi nuorempaa tytärtä urheilevat, keskimmäinen ui ja nuorin seuraa isosiskoaan aitajuoksuun, jonka Anni aloitti varsin myöhään 15-vuotiaana.\nEnnen yleisurheilua hän voimisteli, suosikkilajina oli hyppy. Pohja ponnistusvoimalle löytyy siis sieltä.\nVoimistelu jäi, kun Siirtolan olisi pitänyt mennä voimistelumaajoukkueeseen.\n”Tiesin, etten ikinä olisi päässyt voimistelussa huipulle. Tykkäsin voimistelusta todella paljon, mutten treenannut sitä niin tavoitteellisesti. Aitajuoksussa pohjan ja juoksurutiinin rakentamiseen meni oma aikansa. Voimistelussa ei juostu.”\nAitajuoksussa Siirtolaan viehättää vauhdin ja voiman tuoton räjähtävyys eli jälleen palataan ponnistusvoimaan. Voisi ajatella, että Siirtola olisi hyvä korkeushyppääjä.\n”Ehei, en osaa hypätä korkeutta ollenkaan. Siinä pitää ponnistaa niin eri suuntaan kuin aitajuoksussa. Hyvä, jos ylittäisin 150 senttiä.”\nTilastopajan verkkosivuilta Siirtolan korkeushyppyennätykseksi löytyy 153 senttiä. Pituutta hän on hypännyt 588 senttiä ja kasannut seitsenottelussa 4 428 pistettä. Tilastoista löytyy tulos myös kiekonheitosta, 26 metriä ja 93 senttiä.\n”Kiekonheitto oli kivaa, mutta olin siihen liian pikkuinen. Ottelua kokeiltiin syksyllä, kun kausi oli ohi.”\nKoronarajoitusten aikana Siirtola on harjoitellut viikolla Liikuntamyllyssä Myllypurossa ja viikonloppuisin Espoossa. 8. maaliskuuta alkava kolmen viikon sulkuaika saattaa sulkea hallit.\n”Jos hallit pannaan kiinni, ollaan vähän pulassa ja sitten rajoitukset alkavat vaikuttaa myös minun elämääni. Tähän asti olen päässyt aika helpolla.”\nHarjoittelun ohella Siirtola opiskelee avoimessa yliopistossa biologia.\n”Yllättäen urheilijaa kiinnostaa biologia ja miten kroppa toimii. On vähän auki, mihin haen opiskelemaan.”\nSitä ennen Siirtola haluaa nähdä, mihin asti rahkeet riittävät aitajuoksussa.\nPonnistusvoimasta se ainakaan ei jää kiinni.\nNaisten 60 metrin alkuerät juostaan EM-halleissa lauantaina, välierät ja finaali sunnuntaina.\nMyllypuron Liikuntamylly on Anni Sirolalle kuin toinen koti.Kuva: Levi Vepsä / HS\n■ Syntynyt syyskuussa 1998, 22-vuotias.\n■ Seura Helsingin Kisa-Veikot.\n■ Valmentaja Timo Siirtola.\n■ Ylioppilas 2018, opiskelee biologiaa avoimessa yliopistossa.\n■ 60 metrin aitojen tuore Suomen mestari hallissa.\n■ Asuu Viikissä Helsingissä.\n■ Ennätys 100 metrin aidoissa 13,32 ja 60 metrin aidoissa 8,12.\n■ 22-vuotiaiden 100 metrin aitojen Suomen mestari 2020.\n■ Välierissä 19- ja 22-vuotiaiden EM-kilpailuissa 2017 ja 2019.


Kirjailija Joni Skiftesvik kirjoittaa edelleen, mutta työtahti on leppoistunut – "Se tuntuu ylelliseltä" | Kaleva\nKirjailija Joni Skiftesvik kirjoittaa edelleen, mutta työtahti on leppoistunut – "Se tuntuu ylelliseltä"\nMinulle kuuluu hyvää. Missään direktiivissä ei onneksi kielletä eläkeläistä tekemästä työtä – ja vieläpä sellaista työtä, josta tykkää. Kirjoitan edelleen, mutta en yhtä paljon kuin nuorempana.\nOdotan kuin Kokko-Mikko joulua sitä päivää, kun tasavalta pääsee eroon tuosta joka paikkaan lonkeronsa työntävästä viheliäisestä kulkutaudista ja aletaan elää normaalia elämää. Sitten voin taas kaapata lapsenlapsia syliini ilman maskia.\nSuutuin kerran, kun itseään kai nokkelana pitävä herra kysyi minulta, onko kirjoittaminen oikeaa työtä. Sappeni kihisi, mutta onnistuin pysymään rauhallisena ja vastasin maksavani tuloistani veroa niin kuin hänkin, joten kyllä kai kertomusten kyhäämistä voi oikeana työnä pitää. Jos se olisi huvittelua tai pelkkää ajankulua niin tuskinpa siitä verotettaisiin.\nPelkään nykyään erikoisluvalla ajokortin saaneita nuoria autoilijoita. Olen nähnyt lyhyen ajan kuluessa monta vähältä piti -tilannetta. Päättäjät puuttukaa tähän asiaan!\nKaunis pohjoinen kaupunki on muutettu lyhyessä ajassa sekavaksi ja rumaksi nousukaskyläksi.\nEpäilen tulevien sukupolvien arvostelevan kriittisesti Oulun kaupungin typeriä kaavoitusratkaisuja torihotelleineen, Isonkadun katkaisuineen ja muine hölmöilyineen. Kaunis pohjoinen kaupunki on muutettu lyhyessä ajassa sekavaksi ja rumaksi nousukaskyläksi.\nNoloa myöntää, mutta jäin hiljattain autolla kiinni erään marketin huonosti auratulle parkkipaikalle lumipyryn aikana. Yli 90-vuotias pappa antoi minulle ratkaisevaa apua ja paljastui jutellessamme tunnetuksi oululaiseksi liikemieheksi ja entiseksi jäärata-ajajaksi. Kun kiitin häntä, hän sanoi yrittävänsä tehdä joka päivä ainakin jonkun ihmiset iloiseksi. Hieno periaate!\nTöissä saan pakertaa nykyisin aivan omaan tahtiini kelloa vilkuilematta tai aikatauluja noudattamatta. Se tuntuu toisinaan aivan uskomattoman hienolta ja ylelliseltä, kun muistelen toimittajavuosiani ainaisine kiireineen ja paineineen.\nEnsimmäiseksi aamulla luen lehden ja kuuntelen radiouutiset ollakseni varma, että maailma on suunnilleen samannäköinen kuin eilenkin. Vasta sen jälkeen voin rauhoittunein mielin ottaa personkupin kahvia.\nViimeiseksi illalla kuuntelen uutiset ja katson telkkaria, jos sieltä sattuisi tulemaan vaikkapa hyvä sarjafilmi. Vuoteessa luen vielä kirjaa, kunnes nukkumatti käy heittämässä unihiekkaa silmiini.\nHullaannun yleensä, kun lastenlapset tulevat käymään. Aina heillä on papalle kerrottavaa ja papalla heille. Rakennamme legoilla, luemme kirjoja, leikimme autoleikkejä ja konttaan selkäni kipeäksi, mutta hauskaa meillä on.\nOlen hyvä pitämään kiinni sovituista aikatauluista. Vältän viivästymistä ja myöhästymistä viimeiseen asti, kaikin keinoin. Tykkään huonoa, jos vastapuoli ei pidä kiinni sovituista aikatauluista. Sellainen on epäkohteliasta eikä sovi suomalaiseen käytöskulttuuriin.\nOlen huono laulamaan tai oikeastaan en tiedä olenko niin huono, koska en koskaan laula. Koen, että laulaminen ei ole minun juttu. Toisten laulua ja musiikkia kyllä kuuntelen mielelläni. Näytelmiini olen tehnyt jonkin verran sanoituksia ja kyllä ne kelpo viisuilta – muiden laulamina – kuulostavat.\nViimeksi matkustin Osloon, Viikinkimuseoon. Olen viikinkifani ja reissu oli onnistunut. Niin oli edellinen reissukin Roskilden viikinkimuseoon. Taas kerran vakuutuin mielessäni, että varmaankin viikingit ovat liikuskelleet Perämerelläkin, vaikka sitovia todisteita ei ole vielä olemassakaan. Varjakka-nimeä en sellaisena pidä. Ehkäpä löytyy joskus viikinkilaivan hylky!\nSeuraavaksi matkustan Raatteen tielle. Olen käynyt siellä muutaman kerran aiemmin. Nyt on jälleen ilmestynyt alan kirjallisuutta ja Raate kutsuu väkevästi. Voi olla, että poikkean myös Vienassa.\nHävisin hiljattain Kimble-pelissä Paulukselle. Se oli ensi kuussa viisi vuotta täyttävän lapsenlapseni ensimmäinen Kimble-peli. Kyllä hänen kuuluikin voittaa, minä pelasin tosin höpsösti ja hän oli terävä kuin ammattilainen.\nForum24-lehden muutamalla lauseella -palstalla tunnetut oululaiset jatkavat lauseita ja ottavat itsestään selfien.\nForum24 Ihmiset Kirjailija


Kohti yhtenäisempää ja kestävämpää maailmaa\nKaikki alkoi vuonna 1872, kun Gottfried Schenker, Schenker & Co. -yhtiön perustaja tarjosi ensimmäiset konsolidoidut rautatiekuljetukset Pariisista Wieniin. Puolentoista vuosisadan ajan DB Schenkerin työntekijät ovat auttaneet asiakkaitaan toimittamaan tavaroitaan kaikkialle maailmassa. Paljon on muuttunut tänä aikana, mutta yhä edelleen 76 100 työntekijämme ovat sitoutuneita tarjoamaan asiakkailleen maailmanlaajuisia logistiikka- ja kuljetuspalveluita ja vastaamaan heidän jatkuvasti muuttuviin tarpeisiinsa.\nHistoria antaa meille identiteetin. Ymmärrämme paremmin, keitä olemme, mistä tulemme ja minne olemme menossa. Se auttaa luomaan tulevaisuutta. Yhtenä maailman johtavista globaalin logistiikan tarjoajista me DB Schenkerillä luomme tulevaisuutta kohottamalla kanssamme työskentelevien ihmisten elämää. Kohottaminen kattaa monenlaisia kehittäviä tekoja älyllisestä fyysiseen ja taloudellisesta moraaliseen. Meille Elevating Lives tarkoittaa itsemme kehittämistä yrityksenä, yksilöinä ja yhteisönä.\nJuhlavuoden aikana viemme tätä yhteishenkeä seuraavalle tasolle edistämällä innovaatioita, rakentamalla kestävää tulevaisuutta ja yhdistämällä eri yhteisöjä.\nElevating Lives on tätä\nInnovaatiot ovat olleet osa DB Schenkerin kulttuuria jo 150 vuoden ajan. Kehitämme alan parhaita tuotteita ja palveluita sekä alan kärkiteknologiaa. Tarjoamme asiakkaillemme kilpailuetua, jota he tarvitsevat kehittääkseen omaa liiketoimintaansa ja kilpaillakseen tehokkaasti nykypäivän globaalissa taloudessa.\nOlemme johtava maailmanlaajuisten logistiikka- ja kuljetuspalveluiden tarjoaja, joten kestävä kehitys on liiketoimintamme ytimessä – ihmisten ja heidän yhteisöjensä hyvinvoinnista kestävään kasvuun ja ekologisen jalanjäljen pienentämiseen sekä uusien tuotteiden kehittämiseen ja yhteistyöhön toimittajiemme ja kumppaneidemme kanssa. Toteuttamalla näitä periaatteita arjen teoissamme sitoudumme myös kestävän kehityksen johtajaksi ja sosiaalisesti vastuulliseksi liikekumppaniksi toimiessamme eri puolilla maailmaa.\nHenkilöstömme on tärkein voimavaramme, ja menestymisemme riippuu osaavasta, monipuolisesta ja hyvin koulutetusta työvoimasta. Kansainvälisyys, tiimityö, luotettavuus ja innovatiivisuus ovat arvoja, joista meidät tunnistaa. Asiakkaamme tietävät, mihin pystymme ja mikä erottaa meidät muista. Aloittaessamme seuraavaa 150 vuotta meillä on hieno mahdollisuus yhdistää perheitä, ystäviä, työkavereita ja asiakkaita sekä muistaa heidän erittäin tärkeä roolinsa meidän kaikkien menestyksessä - ja kohottaa heitä vieläkin korkeammalle.\nKuinka vietämme 150-vuotisjuhlaamme\nJärjestämme ympäri vuoden paikallisia tapahtumia työntekijöillemme, asiakkaillemme ja yhteistyökumppaneillemme. Painopiste on juhlavuoden hyväntekeväisyyshaasteessa, johon jokainen schenkeriläinen voi osallistua. Haasteen tavoitteena on kerätä maailmanlaajuisesti jopa 1,5 miljoonaa euroa neljälle hyväntekeväisyysjärjestölle. Olemme nimenneet tämän Leading the Way -haasteeksi. Työntekijät lataavat älypuhelimeensa sovelluksen ja ansaitsevat sillä hyväntekeväisyyteen pisteitä monien eri liikuntatehtävien ja älypelien avulla.\nSeuraa meitä sosiaalisessa mediassa ja pysy kuulolla.\nOta selvää, miten teemme kaikkemme planeettamme hyväksi ja miten jokainen askel ratkaisee.\nLeading the Way -haaste Lue lisää\nHaluatko oppia lisää DB Schenkerin historiasta? Tutustu DB Schenkerin 150-vuotiseen historiaan vaatimattomasta alkutaipaleesta johtavaksi globaalien logistiikka- ja kuljetuspalvelujen tarjoajaksi.\nDB Schenkerin tarina Lue lisää